ئەزمونی فۆتۆگرافەرێک لەبەرەکانی پێشەوەی لەشکرکێشییەکەی تورکیا بۆ نێو سوریا\nئەو رۆژە ٨ی تشرینی یەکەم بوو کە فۆتۆگرافەر ئالیس مارتنس چووە سوریا، ئەو گەشتەی دەکەوێتە بازنەی زنجیرە گەشتەکانی بۆ وڵاتەکە لە حەوت ساڵی رابردوودا، کە زۆرجار لەلایەن واشنتن پۆستەوە نێردراوە. ٨ی تشرینی یەکەم رۆژێک دوای ئەوە بوو کە دۆناڵد ترەمپ لە تویتێکدا رایگەیاند ویلایەتە یەکگرتووەکانی ئەمریکا هێزە کەمەکەی دەکشێنێتەوە لە باکوری رۆژهەڵاتی سوریا، ئەمەش رێگەخۆشکردن بوو بۆ تورکیا تا دەستبکات بەهێرشی زەمینی و ئاسمانی بۆ سەر ناوچە کوردییەکان.\nسەرێکانی، ٨ی تشرینی یەکەم، ٥:٣٠ خولەکی ئێوارە:\nکۆمەڵە خەڵکێک لەبازنەیەکی گەورەدا دانیشتبوون، زۆربەیان بێزار دیاربوون و هەندێکی تریان دەچوونە سەر سەکۆکە بۆ گرتنی مایکرۆفۆنەکە و دەربڕینی بێزاریان لەبەرامبەر سەرۆکی تورکیا، رەجەب تەیب ئەردۆغان. بەڵام کەش و میزاجی خەڵک لەسەرێکانی ئارام بوو. کوردەکان راهاتبوون لەو هەڕەشانەی کەدواجار بەرجەستە نەدەبوون.\nقامیشلۆ، ٩ی تشرینی یەکەم، نیوەڕۆ:\nلەچایخانەیەکی شارە سنوریەکەدا پیرە پیاوەکان دانیشتبوون و خۆیان خەریک کردبوو بەیاری وەرەقە و جگەرە کێشان. تەلەفزیۆنی چایخانەکە بەبەردەوامی دواین هەواڵەکانی پیشان دەدا کە لەلایەن هەموانەوە فەرامۆشکرابوو. وابڕیاربوو ئەو رۆژە دەستپێکی ئۆپەراسیۆنەکەی تورکیا بێت بەناوی «کانی ئاشتی». بەڵام وابڕیاربوو هێرشەکە سنورداربێت بەناوچەی نێوان سەرێکانی و گرێ سپی، کە سێ کاتژمێر بەئۆتومبیل دوورە لە قامیشلۆوە. زۆربەی خەڵکی قامیشلۆ بڕوایانوابوو تورکیا بوێری ئەوەی نەبێت شارێک بکاتە ئامانج کە لەنێوان کوردەکان و رژێمی سوریا دابەشکرابوو.\nسەرێکانی، ٩ی تشرینی یەکەم، ٣:٣٠ خولەکی دوانیوەڕۆ:\nگەڕامەوە بۆ سەرێکانی تا ببینم ئاخۆ بیرکردنەوەی خەڵک گۆڕاوە کەئێستا هەڕەشەکانی تورکیا بوونەتە راستی. لەگەڵ ئەوەی نزیک دەبوینەوە لەشارەکە، کۆمەڵێک مینیپاسی پڕکراومان بینی بەپێچەوانەی ئێمەوە دەڕۆشتن. لەخاڵێکی پشکنیندا، خێزانێکی چوار کەسی بەهەموو شتەکانیانەوە خزابوونە بارهەڵگرێکی بچووکەوە، لەکاتێکدا ئافرەتێک دەپاڕایەوە لەئەفسەرەکان کە بهێڵن کەسوکارەکەی تێپەڕن. «سوێند دەخۆم ئێمە نامانەوێت هەڵبێین، تەنها ئەم شتانە دەبەین بۆ ماڵی خوشکەکەم لەگوندەکە و دەگەڕێینەوە»، ئافرەتەکە وای وت.\nلەگەڵ ئەوەی دەچوومە شارەکەوە، تەنها چەند کەسێک هەبوون لەسەر شەقامەکان. پیاوێکم بینی لەدەرەوەی دوکانێکی فیتەری راوەستابوو. لە تەنیشتییەوە دیوارێک هەبوو کە لێی نووسرابوو «یاخی ببن». ئەوکاتەی پیاوەکە دەربارەی بڕیارەکەی خۆی قسەی دەکرد کە لەسەرێکانی دەمێنێتەوە لەکاتێکدا ئەوانی تر بڕیاریاندا بڕۆن، سەیری ئاسمانم کرد و تێبینی دووکەڵم کرد کە لەلایەن فڕۆکە جەنگییەکانی تورکیاوە بەسەر شارەکەوە بەجێهێڵرابوو. پیاوەکە گرنگی پێنەدا و وتی: «ئەوانە رەنگە فڕۆکەی بێ فڕۆکەوان بن. هەمیشە بەسەرمانەوەن». بەڵام دواتر گرمەی بۆمبەکان هاتن بەر زەوی دەکەوتن.\nقامیشلۆ، ٩ی تشرینی یەکەم، ٩ی شەو: ئەو شەوە، کاتێک گوێمان لە تەقینەوەیەک بوو لە ئەوبەری شەقامەکە، فادی سەبری رایکرد تا دوکانە بچوکەکەی دابخات. پاشان تۆپە هاوەنی دووەم کەوتە حەوشەی ماڵەکەی. سەبری، کە خاوەنی سێ منداڵ بوو، لەگەڵ هاوسەرەکەی جولێت نیکۆڵا بە پارچەی تۆپەکە برینداربوون و بەرەو نەخۆشخانە بەرێکەوتن، لەگەڵ ئەوەی منداڵەکانیان کە زیانیان بەرنەکەوتبوو لە شۆکدا تەماشایان دەکرد. سەبری دەستی کردە گریان ئەوکاتەی لەسەر قەرەوێڵەیەکی نەخۆشخانە پاڵکەوتبوو، وتی: «تەنها دەمەوێت هاوسەرەکەم حاڵی باش بێت». جولێت لەهۆش خۆی چووبوو، لەدۆخێکی شڵۆقدابوو. پزیشکەکان، کە نەشتەرگەریان بۆ ئەنجامدا بۆ دەرهێنانی پارچە هاوەنەکەی لەپشتیدا، دەیانوت رەنگە نەتوانێت هەرگیز جارێکی دیکە بەپێی خۆی بڕوات.\nقامیشلۆ، ١٠ی تشرینی یەکەم، ٩:٣٠ خولەکی بەیانی:\nبەیانی دواتر، داوی شەوێکی نائارام - کە دەنگی تۆپ و گولەهاوەن و ئەمبولانسی تێدا بیسترا- چووم لەو شوێنانە بکۆڵمەوە کرابوونە ئامانج. زۆربەی ئەو شوێنانەی خەڵکی سڤیلی تێدا برینداربوو بوو وادیاربوو کەنزیکەی ٥٠ مەترێک لەپێگە سەربازییەکانەوە دووربن. بەڵام وادەردەکەوت کە ئۆفیسە سیاسیەکانیش بەئامانج گیرابێت.\nقامیشلۆ، ١١ی تشرینی یەکەم، نیوەڕۆ\nلەڕۆژی دووەمی ئۆپەراسیۆنی «کانی ئاشتی»، بۆمبارانەکان لانی کەم دوو سڤیلی دیکەشیان کردە قوربانی. سارای تەمەن حەوت ساڵان بەخەستی برینداربوو لەوکاتەی تۆپێک لەدەرەوەی ماڵیان لەشەقامەکە دەدات. سارا قاچی راستی لەدەستدا و برا گەورەکەی بەناوی موحەمەد گیانی لەدەستدا.\nحەسەکە، ١١ی تشرینی یەکەم، ١١:٥٠ خولەکی نیوەڕۆ:\nلەڕۆژی سێیەمی ئۆپەراسیۆنەکەدا، قوتابخانەکان کران بەپەناگە بۆ خەڵکی ئاوارە، کە زۆربەیان خەڵکی سەرێکانی بوون، بەخێرایی پڕکران لەو خێزانانەی چیرۆکی سامناک و شەوبێداری خۆیان دەگێرایەوە لەکاتی جەنگدا کەڕووبەڕووی شارۆچکەکەیان بووبوەوە. زۆربەیان دەترسان لەوەی هەرگیز نەگەڕێنەوە بۆ ناوچەکەی جۆیان. «بینیمان لەعەفرین چی روویدا»، شیار بەکر عەونی وای وت کە باوکی سێ منداڵە و لەگەڵ ژن و منداڵەکانی بەسواری ماتۆڕێک لە جەنگ هەڵهاتبوون.\nقامیشلۆ، ١٣ی تشرینی یەکەم، ١:٥٠خولەکی نیوەڕۆ:\nرۆژی دواتر گەڕامەوە بۆ قامیشلۆ و بۆم دەرکەوت تەنها چەند دوکانیک کراوە بوون، لەوانەش دوکانێکی یاری منداڵان کە خاوەنەکەی بەهیوابوو ئەو ژمارە کەمە خێزانەی ئەو رۆژە سەردانیان کردبوو جەنگ بیری منداڵەکانیان ببەنەوە بەکڕینی یاریەکی نوێی منداڵان. ئێوارەی هەمان رۆژ هێزەکانی سوریای دیموکرات (هەسەدە) رایگەیاند رێککەوتنێکیان ئەنجامداوە لەگەڵ رژێمی بەشار ئەسەد بۆ پاراستنیان لەتورکیا. هێزەکانی سوپای سوریا بەخێرهاتنیان دەکرا لەشارەکەدا لەگەڵ ئەوەی خەڵکەکە هاواریان بۆ دەکردن و ئاڵای سوریایان دەشەکاندەوە.\nبەڵام بە گەڕانەوە بۆ دێرک، کۆمەڵگەی مەسیحی شارۆچکەکە لەترسدا مابوونەوە. تا ئەوکاتە لەگەڵ ئیدارەی کورد لەپەیوەندییەکی باشدابوون وەک ئەوەی لەگەڵ رژێمی ئەسەدیشدا کێشەیان بۆ دروسستنەبوو بوو. «دەمانزانی شەڕ روونادات لەنێوان کوردەکان و رژێمدا، بەڵام ئەگەر تورکیا ئێرە داگیربکات، رژێمی سوریا دەجەنگێت بۆ ئەوەی شارۆچکەکەمان ئازاد بکات لەچەکدارە بەکرێگیراوەکان. ئەوە ئەرکی سوپای سوریایە پارێزگاریمان لێبکات»، جۆرجس لاهدو وای وت.\nدێرک، ١٤ی تشرینی یەکەم، کاتژمێر ٧ی بەیانی:\nئەوکاتەی کەخۆر هەڵدەهات، چوومە سەربان تا وێنەیەکی تری سوریا بگرم. ئەم شارۆچکەیە بەشێوەیەکی بەرفراوان پروشکی توندوتیژی بەرنەکەوتبوو. ئەو رۆژە شارۆچکەکە گوزارشتبوو لە لەدەستدانی هیوای خەڵک بۆ گۆڕان. بەشێکی زۆری نەوەی گەنج کۆچیان کردبوو. زۆربەی دایباب و باپیرە و داپیرەیان مابوونەوە. وەک پیاوە پیرەکە و دراوسێکەی، ژنێکی تەمەن ٦٠ ساڵان لەژێر دارێکی هەناردا لە ماڵەکەی خۆیدا دانیشتبوو کەوێنەیەکی ئەسەد هێشتا بە پەنجەرەکەیەوە بوو، ئەوەش وێنەیەکی چاوبەستی واقیعە تاڵەکەی ئێستاکەی سوریابوو.


حوسێن سەفامەنێش لە کۆنسێرتێکدا، گۆرانیی \_"خۆم کرماشانی فارسی نیەزانم\_"ی چڕی\nهەینی 1ی سەرماوەز 2719\nتۆمەتی هاوکاری لەگەڵ حیزبە کوردییەکان وەپاڵ هاووڵاتییانی ناڕازی دەدرێت عوسمان مستەفاپوور و محەممەد نەزەری لە زیندان ئازاد کران دەیان هاووڵاتیی ناڕازی لە جوانڕۆ دەسبەسەر کراوە بۆ هاووڵاتییانی ناڕازی لە کوردستان دۆسیەسازی دەکرێت دوایین بارودۆخی شارەکانی کوردستان پاش خۆپیشاندانەکان ڕەشبگیریی هاووڵاتییان لە شارەکانی کوردستاندا بەردەامە ١٦ هاووڵاتیی خەڵکی مەریوان دەسبەسەر کراون دووکاندارانی مەریوان بە نیشانەی ناڕەزایەتی مانیان گرتووە "کامیل ئەحمەدی" بە بارمتەی ٥٠٠ ملیۆن تەمەنی ئازاد کرا ڕاپۆرتێک لەسەر ڕووداوەکانی شاری بۆکان\n15:29 - 8 رەزبەر 2714\nئاژانسی کوردپا: حوسێن سەفامەنێش هونەرمەندی کورد، لە کۆنسێرتێکدا لە کرماشان، گۆرانیی \_"خۆم کرماشانی فارسی نیەزام\_"ی پێشکەش کرد.\nبەپێی راپۆرتی ئاژانسی هەواڵدەریی کوردپا، رۆژی دووشەممە رێکەوتی ٧ی رەزبەر، حوسێن سەفا مەنێش، هونەرمەندی کوردی خەڵکی کرماشان، کۆنسێرتێکی مۆسیقایی بە چەند زاراوەیەکی زمانی کوردی بەرێوە برد.\nئەو کۆنسێرتە مۆسیقاییە، کەلە ساڵۆنی \_"انتظار\_"ی شاری کرماشان بەڕێوەچووە، لە سەرەتای کۆنسێرتەکەدا گۆرانییەکانی \_"مۆر لەکی\_"، \_" هۆرە\_" لەلایەن حوسین سەفامەنێشەوە پێشکەش کران و دواتریش گۆرانیی \_"وەتەن\_"ی پێشکەش کرد.\nلە بڕگەی دووەمی کۆنسێرتەکەدا گۆرانیی \_" خۆم کرماشانی فارسی نیەزامی\_" چڕی، کە بەپێی هەواڵی ماڵپەری (تاق‌وەسان) بۆتە هۆی جۆش و خرۆشی بەشدارانی کۆنسێرتەکە و لە کۆتایی کۆنسێرتەکەشدا چەند گۆرانییەکی لە شێعرەکانی شاعیری کورد \_"عەلی ئۆلفەتی\_" و چەند گۆرانییەکی لوڕی پێشکەش کرد.\nگۆرانیی \_"خۆم کرماشانی فارسی نیەزانم\_" کەلە سەرەتای مانگی بانەمەڕی ئەمساڵدا لەلایەن شارام نازری هونەرمەندی کوردەوە لە کرماشان لە کۆنسێرتێکدا پێشکەش کرا، ناڕەزایەتیی ماڵپەڕە فارسی زمانەکانی لێکەوەتەوە و و ئەو هونەرمەندە کوردەیان بە \_"دژە پارسی\_" و \_" نەتەوە خواز\_" لەقەڵەم دا.\nناڕەزایەتی دەربڕینی ماڵپەڕە فارسی زمانەکان بەو کۆنسێرتە مۆسیقاییەی شارام نازری کە پاش ١٠ ساڵ لە زێدی خۆی بەڕێوەی بردبوو، پەرچەکرداری چالاکانی فەرهەنگی و سیاسیی کوردی لە تۆڕە کۆمەڵایەتییەکاندا لێکەوتەوەو بە وەرێخستنی کەمپەینیک، پشتیوانیی خۆیان لە شارام نازری دەربڕی.\nپێشتریش حوسێن سەفامەنێش لە رێکەوتی ٢١ و ٢٢ی مانگی جۆزەردانی ئەمساڵدا کە لە شاری مەریوان کۆنسێرتێکی بەڕێوەبردبوو و لەسەر داخوازیی بەشدارانی کۆنسێرتەکە و بۆ پشتیونای لە شارام نازری گۆرانیی \_"خۆم کرماشانی فارسی نیەزانم\_"ی پێشکەش کردبوو.\nتۆمەتی هاوکاری لەگەڵ حیزبە کوردییەکان وەپاڵ هاووڵاتییانی ناڕازی دەدرێت\n11:43 - 1 سەرماوەز 2719\nکرێکارێکی کامیارانی بەهۆی ڕوودای کارەوە گیانی لەدەست دا\n11:19 - 1 سەرماوەز 2719\nعوسمان مستەفاپوور و محەممەد نەزەری لە زیندان ئازاد کران\n10:43 - 1 سەرماوەز 2719\nدەیان هاووڵاتیی ناڕازی لە جوانڕۆ دەسبەسەر کراوە\n13:01 - 30 خەزەڵوەر 2719\nبۆ هاووڵاتییانی ناڕازی لە کوردستان دۆسیەسازی دەکرێت\n12:54 - 30 خەزەڵوەر 2719\nنوێترین بەرهەمی نووسەرێکی مەریوانی چاپ کرا\n12:21 - 30 خەزەڵوەر 2719


پەیامنێرێکی ئەمریکی: سولێمانی فەرماندەیەک بوو کە ڕۆڵی سەرەکیی لە شەڕی داعشدا هەبوو\nجام کوردی: پەیامنێرێکی ئەمریکی لە وتووێژی لە گەڵ ڕادیۆ سپۆتنیکی ڕووسیا ڕایگەیاندووە کە ڕۆڵی شەهید قاسم سولێمانی لە شەڕی دژ بە گرووپی تیرۆریستی داعش بەرچاو و کاریگەر بووە.بە پێی ڕاپۆرتی جام کوردی، کەی پریتسکر وتی: لە بەشێکی گەورەی مێژووی ئەمریکا، ئێمە تەنیا بۆ بەرژەوەندییەکانی خۆمان هێرشمان کردووەتە سەر وڵاتانی دیکە تا ناوچەکانی ژێر دەسەڵاتی خۆمان زیاتر بکەین و ئەو حکومەتانە لە ناو ببەین کە لە گەڵ ئێمە نین.ناوبراو وتی: سەبارەت بە (شەهید) قاسم سولێمانیش ئەمە ڕاستە. ئەو فەرماندەیەک بوو کە بوونی لە ...\nدروستكراوە لە بەروارى چوار شەممە, 08 تەمموز 2020\nجام کوردی: ئەندامێکی پەرلەمانی عێراق بە ئاماژە بە ڕۆڵی ئەمریکا لە ئاڵۆزکردنی ڕەوشی ئەم وڵاتە، هۆشدارییدا کە حکومەتی واشنتن سەرقاڵی جێبەجێکردنی مەترسیدارترین پلانە لە دژی عێراق.بە پێی ڕاپۆرتی جام کوردی، عامر فایاز ئەندامی پەرلەمانی عێراق پێی وایە کە ویلایەتە یەکگرتووەکانی ئەمریکا هۆکاری ئاڵۆزکردنی ڕەوشی ئەم وڵاتەیە.ناوبراو کە ئەندامی لێژنەی پەیوەندییەکانی دەرەوەی پەرلەمانی عێراقە، وتی: پاڵپشتی ئەمریکا لە تیرۆریستان و هەندێک لایەنی عێراق، بووەتە هۆکاری ئاڵۆزکردنی ڕەوشی ناوخۆیی ئەم وڵاتە.فایز وتی...\nجام کوردی: کاندیدی دیمۆکراتەکان بۆ هەڵبژاردنەکانی سەرۆکایەتی ئەمریکا لە کاردانەوەی بەرامبەر بە کشانەوەی ترەمپ لە ڕێکخراوی تەندرووستی جیهانی وتی کە لە ڕۆژی یەکەمی سەرۆکایەتیم بۆ ڕێکخراوەکە دەگەڕێینەوە.بە پێی ڕاپۆرتی جام کوردی، جۆبایدن کاندیدی دیمۆکراتەکان بۆ هەڵبژاردنەکانی سەرۆکایەتی ئەمریکا جەختیکردەوە کە لە ڕۆژی یەکەمی سەرۆکایەتیدا بۆ ڕێکخراوی تەندرووستی جیهانی دەگەڕێینەوە.ناوبراو لە هەژماری تایبەتی خۆی لە تۆڕی کۆمەڵایەتی توێتەر ڕایگەیاند: کاتێک کە ئەمریکا لە بەهێزبوونی ڕێکخراوی تەندرووستی جیها...\nجام کوردی: ئەمینداری گشتی حیزبووڵای لوبنان لە وتارێکی شەوی سێ شەممە، وێڕای شرۆڤەی دۆخی ئێستا و هەلومەرجی ئابوری لوبنان جەختیکردەوە کە ئەمریکییەکان لە پیلانەکانیان زیان دەبینن.بە پێی ڕاپۆرتی جام کوردی، سەید حەسەن نەسرووڵا بە ئاماژە بە شەڕی 33 ڕۆژەی ڕژێمی زایۆنیستی لە دژی خۆڕاگری لوبنان وتی: ئەوانەی کە لەو شەڕەدا گیانیان لە دەستدا، خوێنیان لە ئەستۆی حکومەتی ئەمریکایە کە پاڵپشتی لە ڕژێمی زایۆنیستی دەکات.ناوبراو بەرامبەر بە حکومەتەکەی دوناڵد ترەمپ وتی: سیاسەتەکانی ئێوە بۆ لەناوبردنی حیزبووڵا، تەنیا ...\nکەتائیبی حیزبووڵا: ئەمریکا و ئیسرائیل هۆکاری کوشتنی ئەو کەسانەن کە دژی داگیرکارین لە عێراق\nجام کوردی: بزوتنەوەی کەتائیبی حیزبووڵای عێراق ڕایگەیاند وەک چۆن کە ئەمریکا و زایۆنیستەکان لە کوشتنی خۆپێشاندەرانی ئەم وڵاتەدا دەستیان هەبووە، ئێستاش هۆکاری زنجیرە تیرۆر و کوشتنی ئەوانەن کە دژی داگیرکاری ئەمریکان لە عێراق.بە پێی ڕاپۆرتی جام کوردی، لە پاش تیرۆری هشام هاشمی شارەزا و لێکۆڵەری ئەمنی لە عێراق و ئەو تۆمەتانەی کە لە لایەن هەندێک نەیاری حەشدی شەعبییەوە ئاراستە کراوە، کەتائیبی حیزبووڵا ڕاگەێندراوێکی بڵاو کردەوە کە تێیدا هاتووە تۆمەتبارکردنی خۆڕاگری لە زنجیرە تیرۆری نەیاران و دژبەرانی دا...\nجام کوردی:باڵیۆزیکۆماری ئیسلامی ئێران له بەغدا وتی کە بە دووری دەزانم عێراق ئەمساڵ زیارەتکار وەربگرێت. بە پێی ڕاپۆرتی جام کوردی، ئیرەج مەسجدی لە کۆبوونەوەیەکی ئۆنلاینی لێکدانەوەیەک بۆ گۆڕانکارییە سیاسییەکانی ئەم دواییەی عێراق وتی کە عێراق هیچ کات نابێتە شوێن و پێگەیەک بۆ چالاکییەکانی ڕژێمی زایۆنیستی.ناوبراو بە ئاماژە بە هاوکارییەکانی ئێران بۆ عێراق لە شەڕی دژ بە داعش وتی: چاوەڕوانییەک لە عێراقدا هەیە کە ئێران لە بەر ئەوەی کە وڵاتێکی بەهێز و گەورە و پێشکەوتووە، لە هەندێک بواردا هاوکاریی ئەم وڵاتە...\nعەسائیب ئیدانەی تیرۆری هشام هاشمی دەکات\nجام کوردی: نووسینگەی ڕاگەیاندنی قەیس خزعەلی ئەمینداری گشتی بزوتنەوەی عەسائیبی ئەهلی حەق، ئیدانەی تیرۆری هشام هاشمی شارەزا و لێکۆڵەری باڵای ئەمنی عێراقی کردووە.بە پێی ڕاپۆرتی جام کوردی، لە تویتێکی ئەو نووسینگەدا هاتووە کە تاوانی تیرۆری هشام هاشمی شارەزای باڵای کاروباری ئەمنی ئیدانە دەکەین و جەخت لەوە دەکەینەوە کە دەبێت لێکۆڵینەوەیەکی دادپەروەرانە بکرێت تا تاوانباران بە سزای ئەو کردەوەیان بگەن.لە درێژەی تویتەکەی نووسینگەی ڕاگەیاندنی خزعەلیدا هاتووە: بە هەستکردن بە بەرپرسیاریەتییەوە، بە هەمووان س...\nدروستكراوە لە بەروارى سێ شەممە, 07 تەمموز 2020\nجام کوردی: بزوتنەوەی خۆڕاگری ئیسلامی فەڵەستین (حەماس) جەختی لەوە کردەوە کە خۆڕاگری بەربەستێکی گەورەی پیلانەکانی ئەمریکا و ڕژێمی زایۆنیستییە لە ناوچەکە و ستایشی پەیامەکەی حەزرەتی ئایەتووڵا خامنەیی بۆ ئیسماعیل هەنیەی سەرۆکی مەکتەبی سیاسی حەماس کردووە.بە پێی ڕاپۆرتی جام کوردی، ئیسماعیل ڕزوان لە سەرکردەکانی بزوتنەوەی حەماس وتی کە ئیسماعیل هەنیە سەرۆکی مەکتەبی سیاسی بزوتنەوەکە ڕێزێکی تایبەتی بۆ ڕێبەری مەزنی شۆڕشی ئیسلامی، گەل و حکومەتی ئێران هەیە لە بەر ئەوەی کە بەردەوام پاڵپشتییان لە گەلی فەڵەستین...\nئێران ئیدانەی تیرۆری هشام هاشمی کرد\nجام کوردی: باڵیۆزخانەی کۆماری ئیسلامی ئێران لە بەغدا ئیدانەی تیرۆری شارەزا و لێکۆڵەری ئەمنی عێراقی کردووە.بە پێی ڕاپۆرتی جام کوردی، باڵیۆزخانەی کۆماری ئیسلامی ئێران لە بەغدا بەیاننامەیەکی بڵاوکردەوە و تێیدا ئیدانەی تیرۆری هشام هاشمی شارەزا و لێکۆڵەری بواری ئەمنی عێراق کراوە.لەو بەیاننامەیەدا هاتووە: کردەوەی تاوانبارانەی تیرۆری هشام هاشمی شارەزای بواری ئەمنی عێراق ئیدانە دەکەین.پێشتریش ڕێکخراوی حەشدی شەعبی وێڕای دەربڕینی هاوخەمی بۆ بنەماڵەکەی هاشمی داوای دەستبەسەرکردنی ئەو کەسانەی کردبوو کە ئەم...\nبنەماڵەی هاشمی داعش بە بەرپرسی تیرۆری ئەو ناو دەبەن\nجام کوردی: برایەکی شارەزا و شرۆڤەکاری ئەمنی تیرۆرکراوی عێراق ئاشکرای کرد کە داعش چەند جارێک هەڕەشەی کوشتنی لە ناوبراو کردبوو.بە پێی ڕاپۆرتی جام کوردی، برایەکی هشام هاشمی شارەزای باڵای ئەمنی کە شەوی ڕابردوو لە عێراق تیرۆر کرا، وتی کە ناوبراو لە ماوەی ڕابردوو چەند جارێک لە لایەن گرووپی تیرۆریستی داعشەوە هەڕەشەی لێکرابوو.چەندین سەرچاوەی دیکە داعشیان بە ئەنجامدەری ئەم تاوانە تیرۆریستییە تۆمەتبار دەکەن.باڵیۆزخانەی کۆماری ئیسلامی ئێرانیش لە بەغدا لە بەیاننامەیەکدا ئیدانەی تیرۆری هاشمی گەورە شارەزای ...\nپەڕەى 1 لەکۆى 1136 پەڕەدا


کوردیپێدیا - دەزگای خێرخوازیی بارزانی هاوکاری هەزار و 742 منداڵی کرد\n📊 دەزگای خێرخوازیی بارزانی هاوکاری هەزار و 742 منداڵی کرد | پۆل: ئامار و راپرسی | زمانی بابەت: 🏳 کوردیی ناوەڕاست\nدەزگای خێرخوازیی بارزانی هاوکاری هەزار و 742 منداڵی کرد\nئەمڕۆ سێشەممە، دەزگای خێرخوازیی بارزانی و unicef جلوبەرگیان بۆ زیاتر لە 1100 منداڵی ئاوارە لە کەمپی نێرگزلی دابین کرد، هاوکات تا ئێستا بە هەماهەنگی دەوڵەتی کوێت 30 هەزار جانتا و پێداویستی خوێندنی بۆ قوتابییانی سەرتاسەری کوردستان دابین کردووە.\nئەمڕۆ سێشەممە 04-04-2017 دەزگای خێرخوازیی بارزانی بە هەماهەنگی ڕێکخراوی unicef بە مەبەستی هاوکاریکردنی منداڵانی ئاوارەی ناو کەمپەکان، جلوبەرگی منداڵانییان بۆ ئاوارەکانی کەمپی نێرگزلی سەر بە شێخان دابین کرد.\nدەزگای خێرخوازیی بارزانی و ڕێکخراوی unicef پڕۆتۆکۆڵێکیان بەمەبەستی بەڕێوەبردنی چەند پڕۆژەیەکی هاوبەش ئیمزاکردووە، لە چوارچێوەی پڕۆتۆکۆڵەکەدا هاوکاری جلوبەرگ و پێداویستی بۆ 30 هەزار منداڵی ئاوارە دابین دەکەن.\nهاوکات دوێنی دووشەممە، تیمەکانی دەزگای خێرخوازیی بارزانی، لە سەر چیای شەنگال بەهەماهەنگی وڵاتی کوێت، جانتا و پێداویستی خوێندنیان بۆ 560 قوتابی قوتابخانەی بارزانی سەر چیاکە دابین کرد.\nلە بواری پەروەردەییدا دەزگای خێرخوازیی بارزانی بەردەوام هانی قوتابیان دەدات و پاڵپشتییان دەکات بۆ درێژەدانیان بە خوێندن، هەروەها ڕێنمایی تەندروستی پێشکەشی قوتابییان دەکات.\n 📡 ماڵپەڕ | 🏳 کوردیی ناوەڕاست | ماڵپەڕی باسنیوز - 05-04-2017\n➕ ئەم بابەتە لەلایەن: (هاوڕێ باخەوان)ەوە لە: Apr 5 2017 8:45AM تۆمارکراوە\n✍ ئەم بابەتە بۆ دواجار لەلایەن: (بەڕێوەبەری سیستم)ەوە لە: Apr 5 2017 2:23PM باشترکراوە


قۆناغه نوێیه‌که‌ی بارزانی\nTHU, 9 FEB 2017 21:36 | KDP.info\nدوای زیاتر له سێ ساڵ، به‌هۆی تاکڕۆیی مالیکی له ده‌سه‌ڵات و سیاسه‌ته هه‌ڵه‌کانی به‌رامبه‌ر کوردستان و بڕینی بودجه‌ی هه‌رێمی کوردستان، که‌لێنێکی گه‌وره‌ی خسته نێوان په‌یوه‌ندییه‌کانی هه‌ولێر و به‌غدا. ئەمه‌ریکا و وڵاتانی هاوپه‌یمانی دژی داعش به‌رده‌وام لە هه‌وڵدا بوون که سه‌رۆکی هه‌رێمی کوردستان به سه‌ردانێکی بۆ به‌غدا کۆتایی بەو دابڕانه زۆرە بهێنێت و به‌سته‌ڵه‌کی نێوانیان بتوێنرێته‌وه، چونکه له ماوه‌ی ئه‌و دابڕانه‌دا، مالیکی و هاوبیره‌کانی لە بەغدا و ئه‌کراده‌كانی مالیکی، ئەو که‌لێنه‌ی نێوان هه‌ولێر و به‌غدایان بۆ به‌رژه‌وه‌ندیی خۆیان قۆستبوویه‌وه و به پیلانگێڕی و کۆسپ خستنە به‌رده‌م ڕێگا چارەکان بەردەوام بوون و، ده‌یانزانی هه‌وڵه‌کانی سه‌رۆکی هه‌رێم و سه‌رۆکی حکوومه‌تی هه‌رێمی کوردستان له‌گه‌ڵ سه‌رۆکوه‌زیرانی عێراق، ده‌ستکه‌وتی باش و هه‌نگاوی نوێ و ئامانجی گرینگی به‌دوادا دێت، ته‌نانه‌ت به پیلانێکی ئاڕاسته‌کراو هه‌وڵیان دا شکست به کابینه‌که‌ی عه‌بادی بهێنن و عێراق به‌ره‌و هه‌ڵدێر ببه‌ن.\nله کاتێکدا کورد له ماوه‌ی چه‌ند ساڵی ڕابردوو هه‌موو ڕێگاکانی گفتوگۆ و چاره‌ی کێشه‌کانی له‌گه‌ڵ به‌غدا گرتبووه به‌ر و بێ ئه‌نجام بوون، بۆیه هه‌رێمی کوردستان بیری له قۆناغێکی نوێ له‌گه‌ڵ عێراق کرده‌وه و له دوایین سه‌ردانی نێچیرڤان بارزانی بۆ به‌غدا که ئه‌وجاره‌یان جیاوازتر بوو له سه‌ردانه‌کانی پێشووتری و بۆ باسکردنی ڕوانگاکانی سەرۆکی هه‌رێمی کوردستان له‌باره‌ی پرسی سه‌ربه‌خۆیی لەگەڵ سەرۆکوەزیرانی عێراق و هەموو لایەنە شیعەکانی عێراق، زۆر ڕاشکاوانه پێی گوتبوون: کە تاکه ڕێگه‌ی چارەی کێشەکانی نێوان هه‌ردوولا لە سەربەخۆییی کوردستانە و ئێمە لە مەسەلەی سەربەخۆیی زۆر جیددین و، داوای پێکهێنانی لیژنەیەکی هاوبەشی کردبوو بۆ پرسی سەربەخۆییی کوردستان و گفتوگۆکردن له‌وباره‌یه‌وه، که بێگومان ئه‌م قسانه لایه‌نه شیعه‌کانی تووشی شۆک و سه‌رسامی کردبوو!\nدوابه‌دوای ئه‌و سه‌ردانه، سه‌رۆکی هه‌رێمی کوردستان به شاندێکی باڵای سه‌رکرده سیاسییه‌کانی کوردستان سه‌ردانی بەغدای کرد، له چه‌ند کۆبوونه‌وه و دیداری گرینگی له‌گه‌ڵ زۆربه‌ی سه‌رکرده و لایه‌نه گرینگه‌کانی عێراق جگه له مالیکی، به ئاماده‌بوونی زۆربه‌ی سه‌رکرده باڵاکانی کوردستان، سه‌رۆک بارزانی بەتایبەت لەسه‌ر پرسی سەربەخۆییی کوردستان دەستی بە قۆناغێکی نوێ لەگەڵ عێراق کردبوو و له هه‌موو کۆبوونه‌وه‌کان بە ڕاشکاوی نیازی کوردستانی بۆ ڕۆیشتن بەرەو سەربەخۆیی بەشێوەیەکی هێمن و لەسەرخۆ لەگەڵ عێراق تێیگەیاندبوون و باسی لەگەڵ کردبوون.\nئەو سەردانەی سەرۆکی هه‌رێم و شانده‌که‌ی بۆ بەغدا و باسی پرسی سەربەخۆیی و ده‌ستپێکی قۆناغێکی نوێ له‌گه‌ڵ عێراق دیارە لەلایەن شیعه‌کان به گرینگییه‌وه وەرگیرابوو، بۆیه دوور نییه ئەو سەردانەی شاندی باڵای هاوپه‌یمانیی شیعه بۆ کوردستان جۆرێک بێت لە ترسان له‌و قۆناغه نوێیه‌ی بارزانی و گۆڕانکارییه خێراکان و بارودۆخی ئێستای جیهانی، چونکه ئێستا لە عێراق شیعه ده‌سه‌ڵاتداره و بەهەموو شێوەیەکیش هەوڵ دەدەن کە ده‌سه‌ڵاتی خۆیان و بەرژەوەندییه‌کانیان کە ئەویش بریتییە لە حکوومەت و دەوڵەتی عێراق ببپارێزن.\nشاندی باڵای هاوپه‌یمانیی شیعه هاتبوون بڵێن که ئه‌وان لە خەمی کوردستاندان و تێده‌گه‌ن که کورد پشتگوێ خراوه و مافی خوراوه، پێیان وابووه مێژووی هاوبه‌ش و هاوپەیمانەتی و هاوخەباتیی شیعه و کورد لە دژی ڕژێمی سەددام حوسێن و ڕژێمەکانی تر هەمووی وادەکات کە جارێکی تر بەیەکەوە هەنگاو بەرەو پێشەوە بنێن و گوێ لە کورد بگرن و گله‌یی و پێشنیازەکانی کورد بە گرینگی وەربگیرێ و لە چوارچێوەی عێراقدا کورد هەرچی بێەوێت گفتوگۆی لەسەر بکرێ و هەوڵی بۆ بدرێت کە بێتەدی، بەمەرجێک جیابوونەوەی تێدا نەبێ، ئەوان ئامادەن هەموو شتێک قەبووڵ بکەن، بەڵام دەبێت ئەو دڵنیاییە وەربگرن کە کورد نایەوێت جیا ببێتەوە!\nله به‌رامبه‌ردا وەڵامی کورد بۆ ئەوان لەلایەن سەرۆکی هه‌رێمی کوردستان زۆر بەڕاشکاوی ئه‌وه بووه که جارێکی تر ئێمە ناتوانین ئەو ئەزموونەی لەگەڵ عێراق لەماوەی سەد ساڵی رابردوو تاقی بکەینەوە، له پاش ئه‌و هه‌موو غەدرانەی کە حکوومه‌تی عێراقی لە کوردستانی کردووە لە پێش ساڵی 2003و لە دوای بنیادنانه‌وه‌ی عێراقی نوێ و له ماوه‌ی ده‌سه‌ڵاتی مالیکی، که سه‌ره‌ڕای ئه‌وه‌ی به پێی دەستووری عێراقی مامه‌ڵه‌ی له‌گه‌ڵ هه‌رێمی کوردستان نه‌کرد و مافه‌کانی پێشێل کرد، بیری له‌وه‌ش کردەوە کە کوردستان تووشی ئاستەنگ بکات به دەستوەردانی نێوماڵی کورد ده‌یویست كورد بەشبەش بکات بۆئەوەی حکوومه‌تی کوردستان تووشی کێشە ببێت، بەتایبەتی لە کاتی شەڕی داعش کە شەڕی مان و نەمان بوو بۆ کوردستان، مالیکی بۆ گوشار خستنه سه‌ر کوردستان بودجەی هه‌رێمی بڕی و، بۆ لەناوبردنی کوردستان هەرچیی له توانایدا بوو به هاوکاریی ناڕاستەوخۆی داعش کردی، ته‌نانه‌ت نەیهێشت چەک و هاوکارییه ماددی و سه‌ربازییه‌کانی کۆمەڵگای نێودەوڵەتی و هاوپەیمانان لە ڕێگەی عێراقەوە بۆماوەیەکی درێژ بگاتە کوردستان.\nبۆیه جارێکی تر کورد ناچێته‌وه بەرده‌م تاقیکردنەوەیەکی نوێ و بەهیچ شێوەیەک کورد لەسەربەخۆیی و نیازی سەربەخۆیی پاشەکشە ناکات و، هەموو ڕێکارە دۆستانە و یاساییەکان دەگرێتەبەر بەهیوای ئەوەی لایەنی شیعەی عێراقیش ئەو پرسە باش تێبگەن، ڕای گشتیی کوردستانیش ئێستا ئامادەیە بۆ سەربەخۆیی و ناکرێ پشت لەو قوربانی و ڕای گشتییە بکرێ کە لەسەر بنەمای ئەو مێژووە و ئەو قوربانیدانه دروست بوون، دوای ئەوەی کە شیعە لە 2003وە حاکمی عێراقه نه‌ک نه‌یانتوانی هیچ هەنگاوێک بهاوێژن بۆ ڕازیکردنی میللەتی کورد، به‌ڵکو لەوهەموو خراپه‌کاریانه‌ی مالیکی، به‌رامبه‌ر به کوردستان به سیاسی و ئایینیه‌وه هیچ قسەیەکیان نەکرد و نە گلەییان لێ کرد نە گوشاریان بۆهێنا، ئەو غەدرەیان قەبووڵ کرد که له کورد ده‌کرێ، بۆیه ئێستا میللەتی کوردستان مافی خۆیەتی کە بیەوێ بڕیاری چارەنووسی خۆی بە یەکجارەکی بدات.


✌ ئەرسەلان حاجی سابیر عەربەتی شەهیدان\n👁 ئەم بابەتە 8,329 جار بینراوە\n(سلێمانی - کۆمەڵەی ڕەنجدەرانی کوردستان)، لە بەرەبە [ زۆرتر... 👁] ✖ ✖ ✖ 0 0 ✔ 80% ✍ م.ب. 9-6-2015 20:30:52\n👁 ئەم بابەتە 14,085 جار بینراوە\n🔤 عەربەت وشە و دەستەواژە\n... [ زۆرتر... 👁] ✖ ✖ ✖ 0 0 ✔ 62% ✍ هـ.ب. 10-1-2011 14:30:07\n✌ فازڵ عەربەتی شەهیدان\n📅 کاتی تۆمارکردن Nov 25 2014 8:57PM\n👁 ئەم بابەتە 5,592 جار بینراوە\nرۆژی 23-11-2014 لە رزگارکردنی جەلەولا گیانی لەدەست [ زۆرتر... 👁] ✖ ✖ ✖ 0 0 ✔ 62% ✍ هـ.ب. 25-11-2014 20:57:42\n🏰 فڕۆکەخانەی کشتوکاڵی عەربەت شوێنەکان\n📅 کاتی تۆمارکردن Sep 4 2017 1:08PM\nگەورەترین فڕۆکەخانەی کشتوکاڵییە لە باشووری کوردستا [ زۆرتر... 👁] ✖ ✖ 0 0 ✔ 62% ✍ هـ.ب. 4-9-2017 13:08:30\n📷 ڕێگای عەربەت ساڵی 1958 وێنە و پێناس\n📅 کاتی تۆمارکردن Apr 21 2021 4:53PM\nڕێگای عەربەت کەجاران پێیان ئەوت هوانە دوای ساڵی [ زۆرتر... 👁] ✖ ✖ 1 2 ✔ 99% ✍ ز.ع. 21-4-2021 16:53:31\n📊 کارگەی رۆنی زەیتی عەربەت بەرهەمی خستە بازاڕەکان ئامار و راپرسی\n📅 کاتی تۆمارکردن Jul 11 2018 4:07PM\nکارگەی رۆنی زەیتی عەربەت تاوەکو ساڵی 1999 کارگەی د [ زۆرتر... 👁] ✖ ✖ 0 1 ✔ 99% ✍ هـ.ب. 11-7-2018 16:07:24\n💬 کاولەکەی وەتەن هێندە شیرینەژاری دوو پشکی عەربەت هەنگوینە پەند و ئیدیۆم\nلە پەندەکانی پیرەمێرد [ زۆرتر... 👁] ✖ ✖ ✖ 0 1 ✔ 82% ✍ ز.س. 9-9-2019 10:14:49


كەیهان كەلهور خەڵاتێكی جیهانی وەردەگرێت\nKurdiu4 09/08/2019 - 11:59 بڵاوکراوەتەوە لە هەواڵ/هەمەڕەنگ\nكەیهان كەلهور ژەنیارو ئاهەنگدانەری ناسراوەی كورد، خەڵاتی ئێكسپۆی جیهانی باشترین هونەرمەندی جیهانی وومێكسی بۆ ساڵی (2019) مسۆگەر كرد.\nبەڕێوەبەرانی كۆڕبەندی مۆسیقای گەلانی جیهانی وومێكس، لە ماڵپەڕی ئەو خەڵاتە وێرای دەربڕینی خۆشحاڵیان بۆ بەخشینەوەی خەڵاتی باشترین هونەرمەندی ساڵی (2019) بە كەیهان كەلهور، جەختیان لەوەكردووە: ئەم خەڵاتە بۆ شارەزایی و لێهاتوویی تایبەتی ئەو ویرتێئۆزەی كەمانچە لە نوێگەری و داهێنانی زمانی نوێی ڕاچڵەكێنەرانەی مۆسیقایی و گەیاندنی نەریتی مۆسیقای كلاسیكی ئێرانی بە گوێی خەڵكی جیهان ئاراستە كراوە.\nئاماژە بەوەشدراوە كە ڕێوڕەسمی بەخشینەوەی نۆزدەهەمین خەڵاتی وومێكس بەو ژەنیارە كوردە لە رۆژی (27) ی ئۆكتۆبەر هاوكات لەگەڵ بیست و پێنجەمین ساڵوەگەری كرانەوەی ئەو ناوەندو خەڵاتە مۆسیقاییە، لە تامپرەی فەنلاند بەڕێوەدەچێت.\nكەیهان كەلهور لە هەژماری ئینستاگرامی لەبارەی هەواڵی هەڵبژاردرانی بە باشترین هونەرمەندی ساڵ، نووسی: بردنەوەی خەڵاتی وومێكس بۆ من زۆر گرنگە، ئەو خەڵاتە بە واتای ڕێزنان لە فەرهەنگی دەوڵەمەندی وڵاتەكەم ئێران و هونەری بێ زەمانی پارسییە كە لە شكۆفانوونەو خاوەن ڕێزو خۆشەویستییە لە جیهاندا.\nشایانی باسە، لە پووشپەڕی ئەوساڵدا كەیهان كەلهور لە كۆنگرەی ناودرانی كورد كە لە شاری سنەدا بەڕێوەچوو، لە ڕێزی سی ناوداری كورد ڕێزی لێ گیرا.


United Nations Iraq - هەڵبژاردنی متمانەدار گرینگییەکی زۆری هەیە\nلەمبارەوە نوێنەری تایبەتیی سکرتێری گشتیی نەتەوە یەکگرتووەکان بۆ عێراق، خاتو جێنین هێنیس-پلاسخارت، وتی "هەڵبژاردنێکی بێگەرد و ئازاد و متمانەدار و گشتگیر، کە بەشێوەیەکی رێکوپێک ئەنجام بدرێت، دەتوانێت سیستەمی سیاسیی سەرلەنوێ رێکبخاتەوە و متمانەی گشتیش دروست بکات و دەنگ بۆ خەڵک دابین بکات و ئاواتەکانیشیان بۆ نوێنەرایەتییەكی باشتر بهێنێتەدی.\nئەو هەروەها وتیشی"ئەمە ئەرکی حکومەت و پەرلەمان و پارتە سیاسییەکان و لایەنە پەیوەنددارەکانی ترە کە هاوبەشانە و بەیەکەوە هەڵبژاردنێکی ڕەوا و ئازاد و متمانەدار دەستەبەر بکەن لە کەشێکی گونجاوی وەهادا کە بەرژەوەندییەکانی وڵات بخاتە سەرووی هەموو بەرژەوەندییەکانی ترەوە."\nئەو زیاتر وتیشی"ئێمە دڵنیاین کە هەموو پارتە سیاسییەکان حەز دەکەن ئەوە ببینن کە عێراق هەموو قەیرانەکانی تێپەڕاندووە و گەشەی کردووە. هەروەک هەموو جاریش، ئەم هەڵبژاردنانە هەم عێراق خۆی ئەنجامی دەدات و هەمیش هەر خۆی خاوەندارییەتی دەکات. نەتەوە یەکگرتووەکان، بەگوێرەی ئەرکە پێسپێردراو (ماندێت) ەکەی، تەنها ئەو راوێژ و هاوکارییە تەکنیکییانە پێشکەش دەکات کە لە لایەن عێراق و کۆمیسیۆنی باڵای سەربەخۆی هەڵبژاردنەکانەوە داوا دەکرێن."


ژمارەی مامۆستا بۆ وەرزی خوێندنی داهاتوو کەمە - Radio Sweden Kurdish - ڕادیۆی سوید - Radyoya Swêdê | Sveriges Radio\nژمارەی مامۆستا بۆ وەرزی خوێندنی داهاتوو کەمە\nبڵاو کرایه‌وه måndag 14 augusti 2017 kl 12.06\nکەمیی ژمارەی مامۆستایان بەردەوامە بەتایبەت ئێستا کە وەرزی خوێندنی پاییز دەست پێ دەکات.\nبە پێی ئاماری نوێی کاردۆزگە (Arbetsförmedlingen) لەماوەی مانگی ڕابوردوودا نزیکەی 7000 هەلی کاری مامۆستایی لە کاردۆگەدا ڕاگەیەنرا بوو، واتا پێویستیی بە 7000 مامۆستای نوێ هەیە بۆ فێرگاکان.\nبازاڕی مامۆستا هێندە گەرمە کە ئەو کەسەی دەیەوێت وەک مامۆستا کار بکات دەتوانێت ئەو شوێنی کارە بدۆزێتەوە کە بە دڵی خۆیەتی بۆ نموونە ئێمما ئانتی لە شاری یۆتۆبۆری مامۆستای ماتماتیک و فیزیایە، دەڵێت بەدڵی خۆم ئەو شوێنەی ویستم دۆزیمەوە، کاری تەواو و نزیکی ماڵەوە.\nجێی باسە ئەنجوومەنی زانکۆ و فێرگاباڵاکان دەڵێن ژمارەی ئەو فێرخوازانەی بۆ خوێندنی مامۆستایی وەرگیراون بەراورد بە پاییزی ساڵی ڕابوردوو لەسەدا سێ زیادی کردووە، بەڵام بەگشتیی داواکاری لەسەر خوێندنی مامۆستایی کەمی کردووە.\nجێگری بەرپرسی سەندیکای مامۆستایان مارییا ڕیۆن نیگەرانی داهاتووە و دەڵێت سیاسەتمەداران دەبێت واز لە شەڕی سیاسی لەسەر پرسی فێرگاکان بهێنن و لەبری ئەوە چارەسەرێک بۆ کەموکورتییەکان بدۆزنەوە، نابێت خەڵکی وا تێبگەن کە مامۆستایی کارێکی بەکێشەیە و نەوێرن داوای بکەن.\nلە لینکی هاوپێچی ئەم هەواڵەدا گوێ لە فێرخوازی خوێندنی مامۆستایی ڕۆناهی کاڤاک بگرە دەڵێت باری مامۆستا گرانە بۆیە خواست لەسەر ئەو کارە کەمە.\n"Barê mamosteyan giran e"


سیستمی پەرلەمانی و بەمەرجەعكردنی پەرلەمان یەكێكە لەپرنسیپەكانی بزوتنەوەی گۆڕان\n08:37 - 22/12/2018\nبەدرێژایی 9 ساڵی رابردوو بزوتنەوەی گۆڕان كاری بۆ جێگیركردنی سیستمی پەرلەمانی كردوە\nلەپێناو جێگیركردنی سیستمی پەرلەمانی بزووتنەوەی گۆڕان باجی گەورەیداوە\nزۆرێك لەهێزە سیاسیەكان گەڕاونەتەوە بۆ پشت بەستن بە پرنسیپەكانی بزووتنەوەی گۆڕان\nیەكێك لەپرەنسیپە سەرەكییەكانی بزووتنەوەی گۆڕان بەمەرجەعكردنی پەرلەمانی كوردستان و جێگیركردنی سیستمی پەرلەمانییە لەحوكمڕانیدا و لە 9 ساڵی رابردوشدا كاری جدی بۆ چەسپاندنی كردوە، بۆقۆناغی داهاتووش كاری لەپێشینەی بزووتنەوەی گۆڕان دەبێت، گەڕانەوەی زۆرێك لەلایەنە سیاسیەكانیش بۆ پشت بەستن بەو سیستمە سەلمێنەری ئەو راستیەیە كە گۆڕان لەرابردوودا شەڕی راستەڕێكردنی سیستمی حوكمڕانی كردوە.\nچەسپاندنی سیستمی پەرلەمانی یەكێك بوە لەو پرەنسیپانەی كە هەر لە سەرەتای دامەزراندنیەوە بزووتنەوەی گۆڕان كاری بۆ چەسپاندنی كردوە ، كاركردنیش بۆ چەسپاندن ئەو شێوازەی سیستمی حوكمڕانی لای بزوتنەوەی گۆڕان تەنها دروشم نەبوە، بەڵكو لەسەر ئەرزی واقیع كاری بۆكردوە.\nپێداگری بزووتنەوەی گۆڕان لەسەر پەیڕەوكردنی سیستمی پەرلەمانی لە حوكمڕانیدا لەهەوڵی تێپەراندنی دەستوری هەرێمدا رەنگی دایەوە كاتێك لایەنە دەسەڵاتدارەكانی هەرێم لەساڵانی رابردوودا چەند جارێك هەوڵیاندا ئەو دەستورە تێپەڕێنن كەهەرێمی كوردستانی بەرەو سیستمی سەرۆكایەتی دەبرد، بەڵام بەهەوڵی بزوتنەوەی گۆران ئەو هەوڵە پەكخرا.\nلەقەیرانی سەرۆكایەتی هەرێمیشدا لەسالی 2015 ئەو راستیە بۆخەڵكی كوردستان روون بۆوە كە بزووتنەوەی گۆران دەیەوێت پەرلەمان مەرجەعی بڕیار و یەكلایی كردنەوەی سەرجەم كێشەكان بێت،بەڵام سەرەڕای ئەوەی كەباجی گەورەیدا بزووتنەوەی گۆڕان دەستبەرداری ئەو پرنسیپە نەبوو.\nچەسپاندنی سیستمی پەرلەمانی و بەمەرجەعكردنی پەرلەمانی كوردستان لە هەمو هەڵبژاردنەكانیشدا بەشێك بوە لە كارنامەی ئەو بزوتنەوەیە، لە ئامانجە نیشتیمانی و نەتەوەییەكانی كارنامەكەی بزوتنەوەی گۆڕاندا هاتوە:\nبەدامەزراوەییكردنی پەیوەندییەكانی نێوان هەرێم و حكومەتی عێراق و دانانی پەرلەمانی كوردستان بە مەرجەعی شەرعی بڕیاردان لەسەر پرسە نیشتیمانی و چارەنوسسازەكان.\nئێستا كە بەرەو پێكهێنانێكی حكومەتێكی نوێ لەهەرێم دەچین، چەندین جار و لە چەندین بۆنوەی جیاوازدا بەرپرسانی باڵای بزوتنەوەی گۆڕان تەئكیدییان كردۆتەوە، كاری لەپێشینەیان چەسپاندنی سیستەمی پەرلەمانی دەبێت لەهەرێمی كوردستان.\nبەپێچەوانەی بزوتنەوەی گۆڕانەوە كە هەرگیز لە پرەنسیپەكانی لاینەداوە، ژمارەیەك لە هێزەكانی تر تەنها بەدروشم لەگەڵ ئەوەن سیستەمی حكومرانی هەرێم پەرلەمانی بێت، باشتر نمونەش بۆ ئەمە ئەوەبو كە ساڵی 2015 ژمارەیەك لەو هێزانە بەپێچەوانەی پرۆژەكانی خۆیانەوە لەپەرلەمان، هەڵوێستیان گۆڕا و ئامادەنەبون بەرگری لە پرۆژەكانیان بكەن، لەكاتێكدا بزوتنەوەی گۆڕان لەو پێناوەدا دەستبەرداری زۆر شت و قوربانی زۆریدا.\nئەوەی بۆ هەموان بەرچاو رونیە، بزوتنەوی گۆڕان چ وەك ئۆپۆزسیۆن و چ وەك هێزێك لە حكومەتدا تاقیكراوەتەوە، لەهەردوو سەنگەرەكەدا شەڕی پرەنسیپەكانی خۆی و بەرژوەندییەكانی خەڵكی كردوە.\nئەگەر بەدیهێنانی ئامانجی سیاسی بكرێتـە پێوەر بۆ سەركەوتنی سیاسەتی هەر پارتێكی سیاسی ئەوا لەم قۆناغەدا وەك عارف قوربانی نوسەرو رۆژنامەنوس لەوتارێكدا ئاماژەی بۆكردوە بزووتنەوەی گۆڕان براوەی یەكەمە، ئەوەش لەسەر ئەو بنەمایەی یەكێك لە ئامانجە سەرەكیەكانی بزووتنەوەی گۆڕان ، بەرەو بەدیهاتن دەچێت، بەوەی زۆرێك لەهێزە سیاسیەكان قبوڵی ئەوەیان كردوە كەسیستەمی حكومرانی لەهەرێم پەرلەمانی بێت و سەرۆكی هەرێم لەپەرلەمانەوە هەڵبژێرێت، بەوتەی قوربانی ئەوەش بەڵگەیەكی حاشا هەڵنەگرە بۆ ئەوەی كە هەرگیز بزوتنەوەی گۆڕان شەڕی دژی كەسێكی دیاركراو نەبوە و شەڕی ئەم هێزە سیستەمی حكومرانیە.


ئێران.. سزای ژنە پێشمەرگەیەک کە پێشتر لە هەرێمی کوردستان بووە کەمکرایەوە\nشەهناز سادقی و کچەکەی\nدادگای ئینقلابی شاری ورمێ، دوای پێداچوونە بە بڕیارێکیدا سزای زیندانی شەهناز سادقی، پێشمەرگەی حزبی ئازادی کوردستان (پاک)ی کەمکردەوە بۆ پێنج ساڵ و یەک ڕۆژ.\nشەهناز سادقی، پێشتر ئەندامی حزبی ئازادی کوردستان بووە کە لەلایەن حسێن یەزدان پەنا، سەرپەرشتی دەکرێت لە هەولێر، دوای گەڕانەوەی بۆ ئێران بە 15 ساڵ زیندانی سزادرابوو.\nساڵی ڕابردوو شەهناز کاتێک لەگەڵ کچەکەی “ئەیناز زارع” دوای وەرگرتنی بەڵێننامە لەلایەن کۆماری ئیسلامی ئێرانەوە گەڕاونەتەوە، بەڵام هەردووکیان دەستگیرکراون و زیندانیکراون.\nدوای ماوەیەک مانەوە لە زیندان ئەیناز زارع، کچی شەهناز سادقی بە هۆکاری ئەوەی هیچ بەشدارییەکی چەکداری نەبووە ئازادکرا.\nسەرۆكوەزیرانی ئەرمینیا: نابێت سوپا بخزێتە سیاسەتەوە\nدادگای كەركوك / گەرمیان سزای لەسێدارەدانی بۆ داعشییەكی ئۆزبەكی دەركرد\nدادگای تاوانەكانی كەركوك / گەرمیان بڕیاری لەسێدارەدانی بۆ تاوانبارێكی تیرۆرستی ڕێكخراوی داعش دەركرد، كە بەڕەگەز ئۆزبەكییە. لە ڕاگەیەندراوێكدا…


لائیسیتە لە فەڕەنسا - بەشی دووەم\nبە هۆی سێ هۆکاری سەرەکییەوە پێناسەکردنی لائیسیتە، کارێکی سەختە. یەکەم، ئەم چەمکە خاوەنی واقعییەتێکی دەروونیی خۆی نییە تا ناوەڕۆکێکی تایبەت بە خۆی هەبێت، بەڵکوو پەیوەندیی نێوان دوو واقعییەت، واتە دەوڵەت و ئایین دەخاتە ڕوو. بۆیەیش لائیسیتە لە چوارچێوەی پەیوەندییەکاندا دەگونجێت، نەک لە چوارچێوەی جەوهەرەکاندا؛ واتە هەر لە بنەڕەتەوە لائیسیتە چەمکێکی پێکەوەگرێدراوە. دووەم، چونکە لائیسیتە دەستوەردانی ئایین لە کاروباری دەوڵەتدا ڕەت دەکاتەوە، کەواتە لایەنێکی نەرێنیی هەیە و لەم ڕووەوە پەیوەندییەکی ئەرێنی دانامەزرێنێت، بەڵکوو لێکجیاکردنەوەی ئایین و دەوڵەت بەئەنجام دەگەیەنێت. بەم جۆرەیش لائیسیتە پەیوەندییەکی کارا ناخاتە ڕوو، بەڵکوو نەبوونی پەیوەندی دەخاتە ڕوو. سێیەم، لائیسیتە چەمکێکی زیندووە، نەک وەستاو. چونکە لائیسیتە پەیوەندیی بە دەوڵەت و ئایینەوە هەیە، واتە پەیوەندیی بە واقعییەتگەلێکەوە هەیە کە ئەم واقعییەتانە هەم لەناو خۆیاندا و هەمیش لە پەیوەندییەکانیان لەگەڵ یەکتریدا لە گۆڕاندان؛ کەواتە لائیسیتەیش خۆبەخۆ دەگۆڕدڕێت و بەپێی کات و شوێن مانای جیاواز وەردەگرێت. بەپێی ئەم بنەمایە، لائیسیتە وەک چەمکێکی پێکەوەگرێدراو و نەرێنی و گۆڕدراو دەردەکەوێت و ناوەرۆکێکی تایبەت، ئەرێنی و نەگۆڕاوی نییە.\nئەو خاڵانەی سەرەوە نیشان دەدەن کە جۆرە تارمایییەک باڵی بەسەر چەمکی لائیسیتەدا کێشاوە؛ هەر بۆیەیش ئەگەری خستنەڕووی تێگەیشتنێکی جیاواز و تەنانەت ناسازگاریشی لێ دەکەوێتەوە. سەرەڕای ئەمەیش، ئەگەر بێت و تێگەیشتنە نادروست و لێکجیاوازەکانی لائیسیتە بخەینە ڕوو، دەتوانین لائیسیتە بە دوو شێوازی جیاواز و تەواوکەری یەکتر پێناسە بکەین. هەڵبەت، ئەگەرچی بینیمان بە هۆی ئاڵۆزیی ئەم چەمکەوە خستنەڕووی پێناسەیەکی یەکدەستی لائیسیتە کارێکی سەختە. بۆیە پێویستە بۆ تێگەیشتنی تەواو لەم چەمکە دوو پێناسە بخەینە ڕوو، کە یەکێکیان بە لائیسیتەی پشتبەستراو بە لێکجیاکردنەوە و ئەوەی تریان بە لائیسیتەی پشتبەستراو بە بێلایەنی ناو دەبەین.\n- لائیسیتەی پشتبەستراو بە لێکجیاکردنەوە\nهەروەک لە سەرەتای ئەم توێژینەوەیەدا ئاماژەمان پێ کرد، دەتوانین لائیسیتە وەک لێکجیاکردنەوەی نێوان دەوڵەت و ئایین پێناسە بکەین. ئەم لێکجیاکردنەوەیەیش پێویستی بەوە هەیە کە لە لایەک دەوڵەت بەتەواوەتی لەژێر دەستڕۆیشتووییی ئایین ڕزگاری بووبێت، لە لایەکی ترەوە، خودی ئایین لەژێر باڵی دەوڵەت دەرچووبێت. ویلایەتە یەکگرتووەکانی ئەمریکا باشترین نموونەی ئەم لائیسیتەیەیە؛ چونکە لەو وڵاتە لە نێوان دەوڵەت و ئاییندا دیوارێکی ڕاستەقینە کێشراوە. ڕاستییه‌كه‌ی، لە ئەمریکا دەوڵەت لە هەر جۆرە ئایین و ئایینزایەک سەربەخۆیە. بۆ نموونە، لە ماددەی شەشەمی دەستووری ساڵی ١٧٨٧دا هاتووە: "ڕاگەیاندنی سەر بە ئایین، یان ئایینزایەکی تایبەت، هیچ کاتێک ناتوانێت وەک مەرجێکی لێهاتوویی بۆ بەدەستهێنانی ئەرک و بەرپرسیارێتیی حکوومی و گشتی ڕەچاو بکرێت." لە لایەکی ترەوە، خودی دەوڵەتیش ناتوانێت دەست لە کاروباری ئایینی وەربدات؛ جا پرسەکە تایبەت بێت بە بڵاوکردنەوەی ئایینێک، یان قەدەغەکردنی ئایینێک. ئەم جۆرە بنەمایە، ئەگەری دەستەبەرکردنی هەر جۆرە ئازادییەک لەم بوارەدا فەراهەم دەکات. بەم جۆرەیش لە ساڵی ١٧٩١دا، یەکەمین گەڵاڵەی پاشکۆی ده‌ستوور ڕای گەیاند کە ''کۆنگرە ناتوانێت هیچ یاسایەک لەبارەی بەرقەرارکردنی ئایینێک، یان قەدەغەی کارکردنی ئازادانەی ئایینێک دەربکات." ئەم ڕێسایە لە ده‌ستووردا بە "تیۆریی دیوار" ناو نراوە؛ واتە لێکجیاکردنەوەی تەواوەتیی دەوڵەت و ئایین کە دیوانی باڵا بەوردی چاودێریی جێبەجێکردنی دەکات. لە فەڕەنساش یاسای ساڵی ١٩٠٥، هەوڵی دا لێکجیاکردنەوەی دەوڵەت و کەنیسە بەدی بهێنێت و ئازادیی باوەڕ و ویژدان و ئایین ڕابگەیەنێت و جەختی لێ بکاتەوە (ماددەی یەکەم و دووەمی دەستووری فەڕەنسا). بەم جۆرەیش لە فەڕەنسا یاسای ساڵی ١٩٥٠ لائیسیتەی هێنایە دی؛ بەڵام ئەم لائیسیتەیە، بە سێ هۆکار لائیسیتەیەکی تەواو نەبوو:\nیەکەم: پێویستە ڕەچاو بکرێت کە بۆ لێکجیاکردنەوەی ڕاستەقینەی ئایین و دەوڵەت، تەنیا ئەوە بەس نییە کە دەوڵەت بۆ بەفەرمیناساندنی ئایین و ئایینزاکان، دەستبەرداری مووچەپێدانی فەرمانبەرانی سەر بە ئایینەکە ببێت.\nدووەم: ئەم یاسایە لێکجیاکردنەوەی تەواوی ئایین و دەوڵەتی بەدی نەهێنا، چونکە دەستی لە کاروباری دامەزراوەییی ناوخۆی کەنیسەکان، بەتایبەتیش یانە ئایینزایییەکان وەردەدا. ئەم کردەیە، بەرپەرچدانەوە و ناڕەزایەتیی توندی کەنیسەی کاتۆلیکی لێ کەوتەوە.\nسێیەم: یاسای ساڵی ١٩٠٥ تەنیا پەیوەست بوو بە ئایین و ئایینزاکان. جۆرەکانی تری کۆبوونەوەی ئایینیی لەخۆ نەدەگرت؛ بەتایبەتیش یانە ئایینزایییەکان کە زۆرتر لایەنی فێرکارییان هەبوو. کەواتە، بەپێی یاسای ساڵی ١٩٠١ی تایبەت بە ئەنجومەنەکان، یانە ئایینزایییەکان لەژێر کۆنترۆڵی دەوڵەتدا دەمانەوە. لە ڕاستیدا، ئەم جۆرە کردارە، هەم دەستدرێژیکردنە بۆ سەر ئازادیی ئایینی و هەم بۆ سەر ئازادیی فێرکردن و هەمیش بۆ سەر ئازادیی کۆبوونەوە. پێویستە لەبیرمان نەچێت کە یاسای ساڵی ١٩٠٥، هێماکانی نەریتی کۆنی "گالیکی" بە ڕوخسارییەوە دیار بوو و دەوڵەت کەنیسەی کاتۆلیکی کۆنترۆڵ دەکرد. بەم جۆرەیش، ئەو لائیسیتەیەی کە بەپێی ئەو یاسایە لە فەڕەنسا بەرقەرار کرا، لەگەڵ ئەو پێناسەیەی کە پێشتر باسمان کرد بەتەواوەتی کۆک نەبوو، چونکە لە فەڕەنسا لێکجیاکردنەوەی ئایین و دەوڵەت بەتەواوەتی بەئەنجام نەگەیشت.\nبەڵێ، بۆ تێگەیشتنی باشتری لائیسیتە بە شێوازی فەڕەنسی، دەبێ دەستڕۆیشتوییی بەردەوامی گالیکانیزمی تەمومژاوی ڕەچاو بکەین. لەبیرمان نەچێت لە لائیسیتەی پشتبەستراو بە لێکجیاکردنەوە، هەم بۆ دەوڵەت و هەمیش بۆ ئایین دەرەنجامی گرنگی لێ کەوتەوە. لە ڕاستیدا، دوای ئەوەی کە دەوڵەت لە هەر جۆرە دەستڕۆیشتوویییەکی ئایین ڕزگاری بوو و ڕووی ئایینزایی بوونی نەما (واتە دەوڵەتێکی ئایینی نەما)، ئەوکات دەوڵەت دەتوانێت بەتەواوەتی خودی خۆی بێت و ئەرکەکانی جێبەجێ بکات. دەوڵەت بە جیابوونەوە لە ئایین، گەشەسەندن و بووژانەوەی خۆی بەئەنجام دەگەیەنێت. هەر بەم جۆرەیش، ئایین بە سەربەخۆبوون لە دەوڵەتەکە دەتوانێت بەئازادانە هەبێت و بەئازادانە کار بکات. لەم ڕووەوە لائیسیتەی ڕاستەقینە سەرنجراکێشی بۆ ئایین ئاسان دەکات (چیتر دەوڵەت دەست لە کاروباری ئایین وەرنادات و بۆ بەرژەوەندی تایبەت ئایین بەکار ناهینێت). ئەم هەقیقەتەیش زۆرتر سەبارەت بە ویلایەتە یەکگرتووەکانی ئەمریکا ڕاستە تا فەڕەنسا، چونکە لائیسیتە لە یەکەمیاندا تەواوترە لەوەی دووەمیان.\nلە کۆتاییدا، پێویستە ڕەچاو بکرێت کە لەم لێکجیاکردنەوەیەدا، ئایین لە دەوڵەت جیا دەبێتەوە، نەک لە کۆمەڵگە؛ ئەگەرچی ئایین لە دەوڵەت لا دەبردرێت، بەڵام جێگە و پێگەی لە کۆمەڵگەدا هەر دەمێنێتەوە. دەبێ لەبیرمان نەچێت ئەگەرچی کۆمەڵگە بە شێوەیەکی بەرفراوان سیکۆلار بووە، بەڵام بە مانای وردی لائیکبوون نایه‌ت. بۆیە ئایین نەك تەنیا بۆ ئاستی کارێکی تایبەت و کەسی کەم ناکرێتەوە، بەڵکوو دەتوانێت لایەنی کۆمەڵی و کۆمەڵایەتییشی هەبێت و بەئازادانە دەست لە کاروباری کۆمەڵگە وەربدات. بەڵێ، ئایین دەتوانێت به‌ئازادانە ڕێک بخرێت، چالاکییە جۆراوجۆرەکانی فراوان بکات، بەئاشکرا هەڵوێستەکانی ڕابگەیەنێت و لە ژیانی کۆمەڵایەتیدا ڕۆڵی کارای هەبێت.\nلائیسیتەی پشتبەستراو بە بێلایەنی\nئەگەرچی پێناسەی پێشووی لائیسیتە بۆ خۆی بەسە، بەڵام دەکرێ لائیسیتە وەک بێلایەنیی تەواوی دەوڵەت لە هەمبەر کاروباری ئایینیدا پێناسە بکەین. پێناسەی دووەم لە پێناسەی یەکەم جیاوازە، بەڵام نەك تەنیا ڕەتکەرەوەی نییە، بەڵکوو تەواوکەریەتی؛ چونکە هەم کۆمەڵێک لایەنی تری لائیسیتە بەرجەستە دەکات، هەمیش بە کۆمەڵێک دەرەنجامی تایبەت دەگات.\nئەم پێناسەیە جەخت لەوە دەکاتەوە کە سەرەتا لائیسیتە نەک بە کۆمەڵگەوە، بەڵکوو بە دەوڵەتەوە بەندە، چونکە بابەتێکی تایبەت بە دەوڵەتە. دواتر گریمانەی ئەوە دەکات کە دەوڵەت نەك تەنیا هیچ ئایینزایەک بەفەرمی هەژمار ناکات و پشتیوانییش لە هیچ ئایینزایەک ناکات، بەڵکوو دەستیش لە بواری ئایین وەرنادات و بۆچوونی خۆیشی سەبارەت بە هیچ ئایینێک دەرنابڕێت. لە کاتێکدا کە لائیسیتەی پشتبەستراو بە لێکجیاکردنەوە بەو مانەیە دێت کە دەوڵەت لە ئایین سەربەخۆیە و لە دەستڕۆیشتووییی ئایین ڕزگاری بووە. لائیسیتەی پشتبەستراو بە بێلایەنی بەو مانایە دێت، کە دەوڵەت گشت ئایینەکان پەسەند دەکات و ناتوانێت کۆمەڵێک ڕێسا دابڕێژێت کە کاریگەری لەسەر ڕێکخستنی ناوخۆییی کاری ئایینەکان دروست بکەن. بەم جۆرەیش دەوڵەت لە هەمبەر گشت ئایینەکاندا بێلایەنە و ئایینەکانیش بە مەرجی ڕەچاوکردنی ئاسایشی گشتی، ئازادیی تەواویان لە کۆمەڵگەدا دەبێت.\nسەرەڕای ئەمەیش، بێلایەنی بە مانای بەیەکسانی مامەڵەکردنی دەوڵەت لە هەمبەر ئایینەکاندا نایه‌ت، چونکە بەیەکسانی مامەڵەکردن پێویستی بەوە هەیە کە دەوڵەت لە هەمبەر گشت ئایینەکاندا ڕەفتاری یەکسانی هەبێت. بۆ نموونە، بەیەکسانی پشتگیریی داراییی گشت ئایینەکان بکات. بەڵام بێلایەنبوونی دەوڵەت لەمە زیادتر دەڕوات و داوا دەکات کە دەوڵەت بە پێدانی ئازادیی تەواو بە گشت ئایینەکان و قبووڵکردنی دەرهاوێشتەکانی ئەو ئازادیپێدانە، دەوڵەت نە گرفت بۆ هیچ ئایینێک دروست بکات و نە یارمەتیی داراییی هیچ ئایینێکیش بدات. لە فەڕەنسا ئەم جۆرە تێگەیشتنە لە لائیسیتە لەناوەڕاستی سەدەی بیستەم بەملاوە، هەوڵ دەدات جێگەی خۆی لەناو کۆمەڵگەدا بکاتەوە. واتە هەندێ جار لائیسیتە پشتبەستراو بە جیاکردنەوەیە و هەندێ جاریش بە مانای بێلایەنی دێت. ئەگەرچی ده‌ستووری ساڵی ١٩٤٦، ئاماژەی بەم جۆرە تێگەیشتنە نەکردووە، بەڵام لە کاتی گفتوگۆ لەسەر ئەم یاسایە، ئەم جۆرە تێگەیشتنە لە لائیستەی [پشتبەستراو بە بێلایەنی] بەفراوانی هەبووە.\nده‌ستووری ساڵی ١٩٤٦، بەبێ ئەوەی کە پێناسەی لائیسیتە بکات، بە ڕاگەیاندنی ئەو خاڵەی خوارەوە لە ماددەی یەکەمدا، ڕازی بوو کە "فەڕەنسا کۆمارێکی لائیکە". دواتر ئەو جۆرە تێگەیشتنە زۆر بەڕوونی لە ده‌ستووری ساڵی ١٩٥٨دا ڕەنگی داوەتەوە. چونکە دوای دووبارەکردنەی ئەو ڕستەیەی سەرەوە دەڵێت: "فەڕەنسا ڕێز لە گشت بیروباوەڕەکان دەگرێت." (ماددەی دووەم). وا دیارە بە هێنانەوەی ئەم جۆرە ڕستەیە یاساداڕێژەران هەوڵیان داوە کە هەم چەمکی لائیسیتە ڕوون بکەنەوە و هەمیش واتایەکی ئەرێنیی پێ بدەن. هاوکات لە ساڵی ١٩٤٩دا یاساناسێکی بەناوبانگ، بەبێ هیچ دوودڵییەک لە وتارێکیدا دەڵێت: "لە ڕوانگەی یاسایییەوە لائیسیتە تەنیا بە مانای "بێلایەنبوونی دەوڵەت لە ڕووی ئایینییەوە دێت."٤ ماوەیەک لەمەوبەر واتە لە ساڵی ١٩٨٩دا، دوای ئەوەی کە داوا لە پەرلەمانی فەڕەنسا کرا بۆچوونی خۆی سەبارەت بە لائیسیتە بخاتە ڕوو، پەرلەمان بەڕاشکاوی لائیسیتەی بە ڕێزگرتن لە بیروباوەڕەکان گرێ دا و ڕای گەیاند: "بنەمای لائیسیتە پێویستی بە ڕێزگرتن لە گشت بیروباوەڕەکان هەیە."٥\nبەم پێیەیش، لائیسیتە کە لە ده‌ستووری ساڵی ١٩٤٦ و ساڵی ١٩٥٨دا جەختی لێ کراوەتەوە، بە مانای بێلایەنبوونی دەوڵەت لە هەمبەر ئایینەکاندا هەژمار دەکرێت. بەڵام ئەو لائیسیتەیەی کە بەپێی ده‌ستووری ساڵی ١٩٠٥ بەرقەرار کرا، بە لێکجیاکردنەوەی ـــ ئەویش بەناتەواوی ـــ نێوان دەوڵەت و کەنیسە پێناسە دەکرا. لە نێوان ئەم دوو تێگەیشتنە لە لائیسیتەدا جیاوازیی تۆن (لحن) هەیە، کە ئەمەیش ئاماژەیەکە بۆ گۆڕانی ناوەرۆکی ئەو چەمکە.\nلائیسیتەی پشتبەستراو بە بێلایەنی، دوو دەرهاوێشتەی گرنگی هەیە: یەکەم، پێویستی بە ئازادیی تەواو لە کاروباری ئاییندا هەیە. دەبێ تێبینی بکەین ئەگەرچی بەپێی یاسای ساڵی ١٩٠٥، کۆماری فەڕەنسا "ئازادیی ویژدان" دەستەبەر و "جێبەجێکردنی ئازادانەی ڕێوڕەسمی ئایینزاکان" گەرەنتی دەکات (ماددەی یەکەم)، بەڵام لائیسیتەی خوازراو [مطلوب] کە لە ده‌ستووری ساڵی ١٩٤٦ و ١٩٥٨دا ئاماژەی پێدراوە بە پێداگری لەسەر بێلایەنیی دەوڵەت، لە ڕاستیدا دەوڵەت بە دژایەتینەکردنی ئایین و ئایینزاکان و ڕێزگرتن لە گشت ئایینەکان ناچار دەکات. ئەم خاڵەیش بەو مانایە دێت کە دەوڵەت ناتوانێت هەڵوێستێکی دژەئایین بگرێتە بەر و، ئایینیش نەك به‌س بۆ ئاستی ڕێوڕەسمە ئایینییەکان کەم ناکڕێتەوە، بەڵکوو ڕۆڵی تریشی لە ڕووی ئەخلاقی کۆمەڵایەتی (Social ethics) و فێرکردنەوە هەیە.\nدەوڵەت سەرەڕای ئەوەی کە لائیکە، بەڵام ناتوانێت لائیسیتە بکات بە ئایدیۆلۆژی؛ چونکە بەم کارە، لائیسیتە ڕووبەڕووی مەترسیی لەناوچوون دەبێتەوە. ئەگەر لائیسیتە شەڕخواز بێت، بەرەو نەمانی خۆی دەڕوات و ئەگەر دەوڵەتیش بەردەوام هەوڵی بەسیکۆلاریزەکردنی کۆمەڵگە بدات و چالاکییەکانی خۆی لە بواری ئاییندا بەرفراوان بکات و هەوڵی ئاسانکردنی لائیسیتە بدات، ئەوکات دەوڵەت لە لائیکبوون دوور دەکەوێتەوە؛ چونکە بێلایەنیی خۆی نەپاراستووە و بەکردەوە لە زڕاندن و لەنێوبردنی ئاییندا بەشدار بووە. جارێکی تر وەبیر دێنینەوە کە لائیسیتە تەنیا بە دەوڵەتەوە پەیوەستە، نەک بە کۆمەڵگەوە. کۆمەڵگە واتە ئەو پانتایییەی کە ئازادیی ئایین، دەبێ بتوانێت بەتەواوی و بەئازادانە تێیدا چالاک بێت.\nدووەم: یەکسان هەژمارکردنی لائیسیتە بە بێلایەنیی دەوڵەت، دەبێتە هۆی بەرفراوانبوونی ئەم چەمکە، بە شێوەیەک کە دەوڵەت نەك تەنیا سەبارەت بە هەموو ئایینەکان، بەڵکوو لە بوارەکانی فەلسەفی، ئایدیۆلۆژیک و تەنانەت ئیتیکدا بێلایەنە. بۆیە دەتوانین چەمکی لائیسیتە زۆر بەرفراوان بکەین.\nبەم جۆرەیش دەوڵەتی لائیک بە هۆی بێلایەنبوونییەوە، ناتوانێت فەلسەفە، ئایدیۆلۆژی، یان ڕەوشتێکی تایبەت قبووڵ بکات، یان ڕەتی بکاتەوە. بۆ نموونە، دەوڵەت ناتوانێ ڕێگەی گەشە و تەشەنەکردنی ڕێبازێکی دیار (ماتریالیزم، گۆڕانی باوەڕ، مارکسیزم) ئاسان بکات، یان قەدەغەی بکات. هەڵبەت جیا لەو ڕێبازانەی کە زیان لە ئاسایشی گشتی دەدەن، وەک: ڕەگەزپەرەستی و دژی جوولەکەبوون. زیاد لەمەیش، دەوڵەت ناتوانێت ڕەوشتێکی دیاریکراو، جا لە ئایین وەرگیرابێت، یان وەرنەگیرابێت و تەنانەت نایشتوانێ ڕەوشتێکی لائیک ڕابگەیەنێت؛ چونکە پێویستە تاکەکان لەم ڕووەوە ئازاد بن. بەم پێیەیش نە دەکرێ ئایدیۆلۆژیی فەرمی و ڕەوشتی دەوڵەتی هەبێت، نە ئایینی دەوڵەتییش.\nلەوەی کە باسمان کرد دەردەکەوێت، کە ناتوانین تاکە پێناسەیەک لە لائیسیتە بخەینە ڕوو. بۆ تێگەیشتنی باشتر لەم چەمکە، پێویستە دوو پێناسە پێشکەش بکەین کە بە دوو بۆچوون (درککردن) بە لائیسیتەوە پەیوەستن. هەروەک بینیمان سەرەڕای ئەوەی کە ئەم دوو بۆچوونە مانای یەکسانیان نییە و دەرەنجامی جیاوازیان لێ دەکەوێتەوە، بەڵام نەك تەنیا پێکەوە نەگونجاو نین، بەڵکوو تەواوکەری یەکترن. لە فەڕەنسا لائیسیتەی پشتبەستراو بە لێکجیاکردنەوەی دەوڵەت و ئایین، کە هاوشێوەی لائیسیتەی ڕاگەیەندراوی یاسای ساڵی ١٩٠٥ە، جەخت لەسەر سەربەخۆییی دەوڵەت لە ئایین دەکاته‌وه. لائیسیتەی پشتبەستراو بە بێلایەنی کە بە لائیسیتەی ده‌ستووری ساڵی ١٩٤٦ و ١٩٥٨ه‌وە بەندە، جەخت لەسەر ڕێزگرتن لە ئازادیی ئایینی دەکاته‌وه. یەکەمیان، (واتە لائیسیتەی پشتبەستراو بە لێکجیاکردنەوەی دەوڵەت و ئایین) بۆ لائیسیتەی ڕابردوو دەگەڕێتەوە کە ئەگەری بەکەماڵگەیشتنی دەوڵەتی مۆدێرن فەراهەم دەکات؛ دووەمیشیان (واتە لائیسیتەی پشتبەستراو بە بێلایەنی) لائیسیتەیەکی نەرمترە و خواستی ئازادی بەرجەستە دەکات.\nگۆڕانی ئێستای لائیسیتە:\nلە حاڵی حازردا، لە فەڕەنسا لائیسیتە بارودۆخێکی ناکۆک (متناقض)ی هەیە. ئەگەرچی کۆدەنگییەکی بەرفراوان لەبارەی لائیسیتەوە لە ئارادایە و دژایەتیی ناکرێت، بەڵام مەیلی بۆ گۆڕین هەیە و دەیەوێت لائیسیتە مانای نوێ لەخۆ بگرێت. بەم چەشنە چیتر لائیسیتە بە لێکجیاکردنەوەی نێوان دەوڵەت و کەنیسەکان و بێلایەنیی دەوڵەت لە هەمبەر ئایینەکاندا سنووردار ناکرێت. بەڵکوو لەمەودوا بە شێوازی نوێ و، بەگشتی، لە زاراوەی ئازادیدا گەڵاڵە دەکرێت. ئێستا لائیسیتەی تەقلیدی، بە ناڕوون و بەسەرچوو دەبینرێت و جێگەی دوودڵی و گومان لێکردنە. ئێستا زۆر بەسادەیی باس لە لائیسیتەی کراوە و فرەلایەن دەکرێت و پێشنیاری دووبارە پێناسەکردن، یان پێداچوونەوەی بۆ دەکرێت. بەم جۆرەیش لەم ڕۆژگارەدا ڕوونکردنەوەی مانای لائیسیتە، هەروەک بینیمان کارێکی سەختە و بە گۆڕانێکی هەستپێکراودا دەرباز دەبێت. هەر بۆیەیش پێویستە هۆکارەکانی ئەم گۆڕانە بدۆزینەوە و سروشتەکەی دیاری بکەین و دەرهاوێشتە پراکتیکییەکانی بخەینە ڕوو.\nدەتوانین گۆڕانی ئێستای لائیسیتە لە ڕێگەی چەند فاکتەرێکی پێکەوەگرێدراوەوە ڕوون بکەینەوە، کە ئەو فاکتەرانە بە یەک ئاراستەدا کار دەکەن. هەروەک بینیمان لائیسیتە لێکجیاکردنەوەی ئایین و دەوڵەت بە پێویست دەزانێت. ئەمەیش بەو مانایە دێت کە دەوڵەت بەتەواوەتی لە ئایین ڕزگاری بووە و ئایین نەک بە دەوڵەت، بەڵکوو بە کۆمەڵگەوە گرێ دراوە. لە چەند دەیەی ڕابردوودا کۆمەڵێک گۆڕانکاری لە دەوڵەت، کۆمەڵگە و ئاییندا ڕوویان داوە و لە دەرەنجامدا پەیوەندییەکانی دەوڵەت و کۆمەڵگەیش هێدی هێدی گۆڕانی بەسەردا هاتووە. ئاشکرایە کە ئەمەیش دەبێتە هۆی هاتنەدیی كۆمه‌ڵێك گۆڕان لە پەیوەندییەکانی نێوان دەوڵەت و ئایین و لە دەرەنجامیشدا گۆڕانی لائیسیتەی بەدوادا دێت.\nلە فەڕەنسا دەوڵەتی مۆدێرن بەتەواوەتی ڕەگی داکوتاوە و لائیسیتەیش بە هێمای کامڵبوونی دەوڵەت هەژمار دەکرێت. هەروەک باسمان کرد پرۆسەی فۆڕمگرتنی ئەم دەوڵەتە بەو هۆیەوە درێژخایەن و سەخت بوو کە دەبوایە لەمپەری جۆراجۆر دەرباز بکات، بەڵام سەرەنجام توانی بە سەقامگیریی درێژخایەنی سیستەمی کۆماری بگات. هەڵبەت خودی کۆماریش ڕووبەڕووی دژایەتیی جددی بووەوە و بە دەوڵەتی ڤیشی (Vichy)٦ کۆتایی پێ هات، کە بە هۆی چەندین هۆکارەوە بە دەوڵەتی مۆدێرن نامۆ بوو. بەڵام لە دوای جەنگی دووەمی جیهانییەوە، بە دووبارە دامەزراندنەوەی کۆماری فەڕەنسا، دەوڵەتی مۆدێرن هێزی گرتەوە و لەو کاتەوە تا ئەمڕۆکە ڕکابەری ترسناکی نییە و بەم جۆرەیش بوونی ئەم دەوڵەتە چەسپێنرا، ئەگەرچی بەردەوام ئەگەری سەرهەڵدانی مەترسیی نوێ لە ئارادایە؛ یەکێک لەو مەترسییانەیش "حزبی بەرەی نەتەوەیی"یە٧. ئاشکرایە لەم جۆرە بارودۆخەدا دەوڵەت بۆ سەلماندنی بوونی خۆی و جوداییی ڕێژەیی لە کۆمەڵگە، پێویستی بە شەڕکردن نییە. دەوڵەت لە سەرووی بەرژەوەندیی تایبەتەوە دێت و ڕۆڵی زیادکردنی بەرژەوەندیی گشتی و سوودی گشتی دەبینێت. بەم پێیەیش ئەرکەکانی دەوڵەت دەگۆڕدرێن، چونکە چیتر ناتوانێت بەتەواوەتی لە کۆمەڵگە جیا بمێنیتەوە و لە هەمبەر پرسەکانی کۆمەڵگەدا بێهەڵوێست بێت.\nلێرەوە کێشەی سەرەکیی دەوڵەت نە بە سەلماندنی بوونی خۆی لە بەرامبەر کۆمەڵگەدا، بەڵکوو ئاسانکردنی ژیان و دابینکردنی ڕەگەزەکانی ژیانە. لە لایەکی ترەوە، خودی کۆمەڵگەیش گۆڕانی بەسەردا هاتووە و پرسی نوێ و جۆراوجۆری ئابووری، کۆمەڵایەتی، ئیتیک و... سەریان هەڵداوە. هەنووکە لە زۆربەی بابەتەکاندا خەڵک خوازیاری دەستوەردان و یارمەتیی دەوڵەت و ڕێکخراوە خۆجێییەکانن، بەتایبەتیش لە دوای نەمانی ناناوەندگەراییی دەسەڵاتی سیاسییەوە.\nبەم جۆرەیش چیتر کۆمەڵگە بە تەنیا نییە و، بۆ چارەسەرکردنی کێشەکانی پشت بە دەسەڵاتی دەوڵەت دەبەستێت. دیارە ئایینیش کە بە یەکێک لە ڕەگەزەکانی کۆمەڵگەی مەدەنی دەژمێردرێت، لەم گۆڕانەدا پەراوێز نەخراوە و پەیوەندیی لەگەڵ دەوڵەت دروست کردووە و تەنانەت هەندێ جار داوای یارمەتیی ناڕاستەوخۆ لە دەوڵەت دەکات. دەکرێ ئەم ڕەنگدانەوەیەیش لە دوو بواری سەرەکیدا کە بۆ کۆمەڵگە زۆر پێویستن، واتە فێرکردن (پەرەوەردە) و ئیتیک بەڕاشکاوی ببینرێت، کە هەردووکیان لە لایەن ئایینەوە بایەخیان پێ دەدرێت.\nلە ڕاستیدا، کەنیسەکان دەتوانن بنەمای ئازادیی فێرکردن دەستەبەر بکەن. بۆ ئەم کارەیش کە بۆ کۆمەڵگەیش سوودمەندە داوای پشتگیریی دارایی لە دەوڵەت بکەن. هەروەها سەبارەت بە هەندێ بابەتی پەیوەست بە ڕەوشت کە ڕەهەندی کۆمەڵایەتییان هەیە و دەوڵەت ناتوانێت هەڵوێستی ئایینەکان لەبارەی ئەم پرسانەوە پشتگوێ بخات، ئایینەکان داوای ڕادەربڕینی خۆیان دەکەن. پێویستە لەبیر نەکرێت کە خودی ئایینەکانیش گۆڕانی هەستپێکراویان بەسەردا هاتووە، بەتایبەت کەنیسەی کاتۆلیک کە لە سەرەتای سەدەی بیستەمەوە زۆر گۆڕدراوە. ئەم کەنیسەیە لە ڕێڕەوی خۆگونجاندن لەگەڵ سەردەم بە جیابوونەوە لە دەوڵەت ڕازی بووە و مانایەکی پەسەندکراوی بە لائیسیتە بەخشیوە. هەڵبەت پێویستە بگوترێت کە دانیشتنی ڤاتیکانی دووەم٨ لە گۆڕانی ئەم ئایینزایەدا ڕۆڵی بەرچاوی هەبووە. هەروەها خودی کەنیسەی کاتۆلیکیش لە لێکجیاکردنەوەی دەوڵەت و ئایین هەندێ سوودی وەرگرتووە.\nڕاستییه‌كه‌ی، لێکجیاکردنەوەی دەوڵەت و ئایین، ئازادییەکی بەرفراوانی بۆ ئەو ئایینە بە دیاری هێناوە و ئایینزای کاتۆلیکی سەرلەنوێ بە ڕاپەڕاندنی ئەرکە ڕۆحییەکەی ڕاسپارد. کەنیسەی کاتۆلیک بە دوورکەوتنەوە لە دەوڵەت، توانی لە کاتی پێویستدا ئاراستەیەکی ڕەخنەگرانە لە هەمبەر دەوڵەتدا بگرێتە بەر. هەروەها لە چەندین دەیەی ڕابردوودا شایەتی گەڕانەوەی گەمەی ئایین بۆ ژیانی کۆمەڵایەتی و دووبارە ژیانەوەی ئایینی جۆراوجۆرین، کە هەندێ جار برەو بە توندڕەوی دەدەن. بەتایبەت دەتوانین ئاماژە بە فه‌نده‌مێنتالیزم و خراپ کەڵکوەرگرتنی فیرقەکان لە ئایین بکەین.\nدیاردەی نوێ لە فەڕەنسا سەرهەڵدانی ئیسلامە؛ ئەوەیش بە هۆی بوونی ژمارەیەکی زۆری موسڵمان کە بۆ هەمیشە لەو وڵاتەدا نیشتەجێ بوونە. هەروەک دەزانین ئیسلام گەمەی ئایینی لە گەمەی سیاسی جیا ناکاتەوە و لە ئیسلامدا ئایین دەستڕۆیشتووییی زۆری لە ژیانی تاکی، خێزانی و کۆمەڵایەتیدا هەیە، بۆیە بە پەسەندکردنی لائیسیتە ڕووبەڕووی کۆمەڵێک کێشە دەبێتەوە. ئەو جۆرە بارودۆخە، دەبێتە هۆی ئەوەی کە دەوڵەتی لائیک ڕەچاوی تایبەتمەندیی ئیسلام بکات و بەرەو پرۆسەی لائیکبوون هانی بدات.\nدواترین دەستکاریکردن لەسەر یەک شەممە, 03 شوبات 2019 12:08\n« تێڕامانێکی کۆمەڵناسانە لەسەر بزاڤە کۆمەڵایەتییە نوێیەکان لائیسیتە لە فەڕەنسا- بەشی سێیەم و کۆتایی »


بەڕێوەچوونی کۆڕێک بە بۆنەی کۆچی‌دوایی کرێس کۆچێرا لە شاری سنە kdpmedia.org\nبەڕێوەچوونی کۆڕێک بە بۆنەی کۆچی‌دوایی کرێس کۆچێرا لە شاری سنە\nئێوارەی ڕۆژ دووشەممە ۹٦/٥/۱٦ لە دەفتەری حەوتەنامەی «دەنگی‌کوردستان» بە بەشداریی بەشێک لە چالاکانی فەرهەنگی و ستافی بەڕێوەبەری “حەوتە نامەی دەنگی کوردستان ” لە شاری سنە، کۆڕێک بە بۆنەی کۆچی دوایی کریس‌کۆچێرا بەڕێوەچوو.\nلەو کۆڕە فەرهەنگییە کە ژێر ناوی “وەفایەک بۆ کۆچێرا” ئامادە کرا بوو، بەشێک لە نووسەران و رۆشنبیران و رۆژنامەوانانی کورد تێدا بەشدارییان کردو، چەند کەس لەوان بابەت و وتاری خۆیانیان لەسەر نووسەر و کوردناسی بەناوبانگ، کرێس کۆچێرا پێشکەش کرد.\nهۆشیار بابایی خاوەن ئیمتیازی “دەنگی کوردستان” و فەرهاد هادی سەرنووسەر و کامبیزکەریمی شاعیر و دوکتورای مێژوو،ڕەحیم لوقمانی نووسەر وشاعیر، سەباح موفیدی دوکتورای زانستە سیاسییەکان، هادی نەقدی دوکتورای دەروونناسی،\nئۆمید وەرزەندە، بەرپرسی کوردستان‌ناسی زانکوی ئازاد سنه،\nبەهمەن باینگانی، دوکتورای کۆمەڵناسی ، ئەحمەد محەممەدی، وەرگێڕی مێژوو\nچەند کەس لە کۆڕگێرانی ئەو کۆڕیادە بوون کە هەر کام لە گۆشە نیگایەکەوە تێکۆشان و ماندووبوونی کوچێرای کوردناسیان بۆ بەشداران باس کرد.\nشایانی باسی مێژوونووس و نووسەری ناسراوی فەرانسەوی کە تەمەنێک خزمەتی بە پرسی مێژووی کورد و هەروەها مافە ڕەواکانی کرد، لە رۆژی ١٢ی گەلاوێژی لە تەمەنی ٧٩ ساڵەیی ماڵاوایی لە ژیان کرد.\nشیاوی باسە “دەنگی کوردستان” ، حەوتەنامەیەکی فەرهەنگی و کۆمەڵایەتییە کە بە هیمەتی بەشێک لە رۆژنامەنووسان و قەڵەمبەدەستانی کورد لە شاری سنە دەردەچێ و، لە چوارپارێزگای کوردستان بڵاو دەبێتەوە.


Home›هەواڵ›کوردستان›هاوردەكردنی بەرهەمی تەماتە لە دەرەوەی وڵات دەستپێدەكاتەوە\nوەزارەتی كشتوكاڵ و سەرچاوەكانی ئاوی هەرێمی كوردستان رایدەگەیەنێت بە رەچاوكردنی بەرژەوەندی گشتی و بەرز نەبوونەوەی نرخ لە بازاڕەكانی هەرێمی كوردستان بڕیارماندا بە ڕێگەپێدان بەهاوردەكردنی تەماتە لە رۆژی پێنجشەممە 2020/10/15.\nحسێن حەمە كەریم وتەبێژی وەزارەتی كشتوكاڵ و سەرچاوەكانی ئاوی هەرێم بە SNNی راگەیاند: لە بەیانیەوە هاوردەكردنی بەرهەمەی تەماتە دەست پێدەكاتەوە ئەمەش لە پێناو بەرزنەبوونەوەی نرخەكەیەتی لە بازارەكانی بەهۆی كەم بوونەوەی بەرهەمیی خۆماڵی.\nوتیشی “ئەمرۆ وەزارەتی كشتوكاڵ بە نوسراوی ژمارە 5974 وەزارەتی دارایی و بەڕێوبەرایەتی گومرگەكانی ئاگاداركردۆتەوە كەوا لە مەودوا هاوردیەكردنی بەرهەمی تەماتە بۆ هەرێمی كوردستان بە پێی مەرج و رێنماییە یاسیایەكان رێگا پێدار و دەبێت.\nساڵانە لە كاتی پێگەیشتنی بەرهەمە خۆماڵیەكان لە وەرزی هاوین وەزارەتی كشتوكاڵ و سەرچاوەكانی ئاوی هەرێم هاوردەكردنی ژماریەك بەرهەم بۆ ناوەی هەرێمی كوردستان قەدەغە دەكات بەم هەنگاوەش بەرهەمەكانی خۆماڵی زیاتر ساغ دەبنەوە لە نێو بارزارەكاندا .


تۆماس تۆخێل دوای دۆڕانه‌كه‌ی له‌باره‌ی فرۆشتنی نێیمار داوایه‌ك له یانه‌كه‌ی ده‌كات – یاریگا سپۆرت\nHome/هه‌واڵه‌كان/گرنگ/تۆماس تۆخێل دوای دۆڕانه‌كه‌ی له‌باره‌ی فرۆشتنی نێیمار داوایه‌ك له یانه‌كه‌ی ده‌كات\nتۆماس تۆخێل دوای دۆڕانه‌كه‌ی له‌باره‌ی فرۆشتنی نێیمار داوایه‌ك له یانه‌كه‌ی ده‌كات\nیاریگا سپۆرت 2019/08/19\nتۆماس تۆخێلی راهێنه‌ری پاریس سانجێرمانی فڕه‌نسی دوای دۆڕانه‌كه‌یان له گه‌ڕی دووه‌می خولی فڕه‌نسی داوایه‌ك له به‌رپرسانی یانه‌كه‌ی ده‌كات.\nدوای ئه‌وه‌ی پاریس سانجێرمان له گه‌ڕی دووه‌می ئه‌م وه‌رزه‌ی خولی فڕه‌نسی به ئه‌نجامی 1-2 به رێن دۆڕا، تۆماس تۆخێل له‌باره‌ی فرۆشتنی نێیماره‌وه گوتی ‘نابێت به‌بێ ئه‌وه‌ی هیچ یاریزانێك بۆ شوێنه‌كه‌ی بكڕین نێیمار بفرۆشین، ئه‌مه ئه‌سته‌مه’.\nتیاگۆ سێلڤای كاپتنی پاریس سانجێرمانیش له‌باره‌ی فرۆشتنی نێیماره‌وه دوای دۆڕانه‌كه‌یان گوتی ‘بابه‌تی رۆیشتنی نێیمار كاریگه‌ریی له‌سه‌ر بیر و هزری ئێمه نه‌كردووه، ئێمه له‌سه‌ر راهێنان و یاریكردنی خۆمان به‌رده‌وامین، به‌ڵام به‌ڕاستی ئه‌م بابه‌ته زۆر ئاڵۆزه و بۆ یانه‌كه‌مان و نێیماریش زۆر سه‌خته’.


کوردیپێدیا - مەکی عەبدوڵڵا - حاجی مەکی\n👫 مەکی عەبدوڵڵا - حاجی مەکی - محەمەد مەکی عەبدوڵڵا مەعروف | پۆل: کەسایەتییەکان | زمانی بابەت: 🏳 کوردیی ناوەڕاست\nمەکی عەبدوڵڵا - حاجی مەکی\nناسراوە بە حاجی مەکی.\nهونەرمەند مەکی عەبدوڵڵا لە ساڵی 1939 لە شاری ئامێدیئامێدی پارێزگای دهۆکدهۆک لەدایکبووە و خەڵکی شاری سلێمانییە.\nبەشداری چەندەها چالاکی هونەری کردووە.\nمەکی عەبدوڵڵا بە عەلییە فەنی-ش ناسرابوو.\nجگە لەوەی لە سلێمانی هەوادارێکی زۆری هەبوو، ساڵانێکیش لە هەولێرهەولێر بووە و لەوێش هەوادارانی پەیداکردبوو.\nلە ڕێککەوتی 2015-12-18 دا دڵە گەورەکەی لە لێدان دەکەوەێت و ماڵئاوایی کرد.\n#ئامێدی | #دهۆک | #هەولێر |\n2. 👁 بارزانی: کۆچی دوایی حاجی مەکی کەلێنێکی گەورەیە\n1. 👁 18-12-2015\n1. 👁 حاجی مەکی و تەحسین مەچکۆ خاوەنی قاوەخانەی مەچکۆ 1970\n2. 👁 سمکۆ عەزیز و مەکی عەبدوڵڵا\n3. 👁 مەکی عەبدوڵڵا (عەلییە فەنی)\n4. 👁 مەکی عەبدوڵڵا و حەمە جەزا\n5. 👁 مەکی عەبدوڵڵا، هاشم جەباری و ئەحمەد سالار\n6. 👁 هونەرمەندان مەکی عەبدوڵڵا و حەمە جەزا\n📅 رۆژی کۆچی دوایی: 18-12-2015\n➕ ئەم بابەتە لەلایەن: (هاوڕێ باخەوان)ەوە لە: Nov 26 2008 11:21AM تۆمارکراوە\n✍ ئەم بابەتە بۆ دواجار لەلایەن: (ن. پ.)ەوە لە: Feb 7 2021 8:46AM باشترکراوە\n👁 ئەم بابەتە 19,778 جار بینراوە


نزیكترین و ڕوونترین وێنەی خۆر دەگیرێت\nkurdiu 5 20/07/2020 - 10:04 هەواڵ/هەمەڕەنگ\nئاژاسنی ئاسمانی ئەوروپا (ESA) و ناسا یەكەم وێنەی كەشتی ئاسمانی سۆلاری خولگەیان بڵاوكردەوە نزیكترین وێنەی خۆری گرتووە.\n(هۆڵی گیلبرت) زانای پرۆژەكەی ناسا ووتی، ئەم وێنانە یارمەتی زاناكان دەدات زانیاری گرنگ لەسەر خانەكانی بەرگی خۆر بەدەستبێنن ئەمەش گرنگە بۆ تێگەیشتن لەشەپۆڵەكانی و كاریگەری بڵاوبوونەوەی لەسەر زەوی و هەسارەكانی كۆمەڵەی خۆر.\nهەردوو ئاژانسی ئاسمانی كە هاوكاری یەكتردەكەن، كەشتی سۆلاری خولگەیان نارد بۆ بۆشایی ئاسمان بۆ خولگەی خۆر لە مانگی دووی رابردوودا لە بنكەی (كاب كینەڤراڵ) ەوە، یەكەم نزیكبوونەوەی لەخۆرەوە لەمانگی شەشی رابردوودا بوو، كەشتیە ئاسمانیەكە وێنەی خۆری لە نزیكی (772) ملیۆن كیلۆمەترەوە چركاندوە – نزیكەی نیوەی دووری نێوان خۆرو زەوی.\nوێنە ڕوونەكان بڵاوكرانەوە گڕێكی بچووكی خۆر دەردەخات، توێژەرەوەی سەرەكی (دەیڤید بیرگمانز) ناوی لێنا گڕی دەوارەكان.\n(بێرگمانز) زانای فیزیای گەردوون لە بنكەی چاودێری شاهانە لەبرۆكسل لە بەلجیكا ووتی، ئاگری دەوارەكان" كە باسی لێوە دەكەین بنەمای دروستبوونی گڕەكانی خۆرە، ملیۆنەها یاخود ملیارەها كەڕەت بچووكترە.\n(بێرگمانز) ووتیشی: كاتێك تەماشا دەكەین لە هەموو جێگایەكی سەر خۆر هەیە.\nلەوانەیە گڕی دەوارەكان هاریكار بێت لە ڕوونكردنەوەی بەرزی بێوێنەی پلەی گەرمای خۆر، لەسەر بەشی بەرگی سەرەوەی خۆر (300) كەرەت زیاترە پلەی سەر خۆر.\nلەنێوان ئەو (10) ئامێرەی سۆلاری خولگە، شەش كامێرای وێنەگرتن هەیە، هەریەكەو لایەكی جیاوازی خۆر دەگرێت.\nئامێری وێنەی سۆلارو هلێۆسفێریك SoloHI تیشكدانەوەی تۆزی نێوان هەسارەكان دەردەخات، بۆ چركاندن و وێنەگرتنی ناچاربوون بەفلتەر تیشكی سروشتی خۆر بۆ تریلیۆن بەش تاریكتر بكەن.\nوێنەگرتنی هلێلیزم PHI دەتوانێت پانتایی مەگناتیكی خۆر دەستنیشانكات، هەروەها چوار ئامێرە‌كەی كە تایبەتن بە پێوانەكانی ژینگەی ئاسمانی و چواردەوری ڕاستەوخۆی كەشتیە ئاسمانیەكە، كە داتا سەبارەت بە كاربۆن و ئۆكسجین و سلیكۆن و ئایۆناتی قورس و ڕەشەبای خۆر لە بەرگی ناوەوەی خۆر كۆدەكاتەوە.


كی وه وژدانه‌وه نوڕيگه كورده‌يل فه‌يلی و زه‌خمه‌يليان ساڕيژ ئه‌كا ؟\nشه‌فه‌ق نيوز / وه‌خت مه‌ينه‌تيه‌يل فره‌يگيش له‌وه‌خت ده‌روه‌ده‌ركردنيان له‌ساڵ ١٩٨٠و هه‌ر له‌ی باوه‌ته‌وه ده‌يه‌ها به‌رنامه له‌ژير ناونيشان ده‌روه‌ده‌ری و ماڵويرانی كورده‌يل فه‌يلی كه‌فته‌سه وه‌رچه‌ومان ، وه‌ل ئه‌وه‌يشا نوڕستنمان ئه‌را ئه‌و دانيشتنه‌يل دادگاييكردن تايبه‌ته ك له‌تی دادگايی ئه‌وتاوانباره‌يل كريا ك زوڵم و زوور ده‌رهه‌ق وه كورده‌يل فه‌يلی كردنه ، ئه‌و تاوانه‌يله ك وه‌تاوان دژئنسانيه‌ت له‌قه‌ڵه‌م دريه‌ن و هويچ ئاده‌ميزاديگ ئاسايی ئه‌و كرده‌وه‌يله ئه‌نجام نيه‌يگ ته‌نيا تاوانباره‌يل نه‌ون ك هويچ وژدان و ره‌حميگ ئنسانی نه‌ياشتن ، ئه‌وانه پياگه‌يل به‌عس سه‌دامی بوين ك پيكهاتوين له قه‌يريگ وه‌حش و دڕنده‌و ده‌سكردنه كوشتن و گرتن و جيوازكردن خيزانه‌يل كورد فه‌يلی و له‌زندانه‌يل گرديانه‌وكردن و ئه‌وه‌ك جايه‌ڵ جوان بوی بی سه‌روشوونيان كرياو ژن و مناڵيانيش ئاواره‌ی ده‌يشت وڵات كرياو دويره‌و خريان وه‌ره‌و مه‌رز ئيران .\nبيجگه ئه‌وه‌يش هه‌رچی ماڵ وموڵكه‌يليانه وه‌ته‌واوی داگيركرياو هه‌رچی داشتن بريا ، ئه‌يه بيجگه دوكان و كارخانه‌و كومپانياو دوكانه‌يل بازرگانی له بازاڕ شۆرجه‌و گشتی دابه‌ش كريا له‌بان كه‌س وكارو پياگه‌يل رژيم رمياگ به‌عس ، ته‌نانه‌ت ئه‌و پويليشه ك له‌بانكه‌يل حكوومی داشتنه‌ی نه‌يشتن هويچ له‌لی بووه‌ن وه‌بڕياريگ له خود سه‌دامه‌وه . ئه‌يه بوی به‌دبه‌ختی و ده‌رده‌سه‌ری كورده‌يل فه‌يلی ك گشت عراقيه‌يل ئی راسيه زانن و له‌هه‌مان وه‌خت وه‌قانوونی توومار كرياگه له‌لای ريكخرياگه‌يل ئنسانی و خاچ قرمز (صليب الاحمر) ، وه‌ل ئه‌وه‌يشا گشت ئه‌و كاره‌سات و به‌دبه‌ختيه ك هاته بانيان له‌و ساڵه‌يل دويرودريژه‌و له‌و غه‌ريبيه‌و له‌و زندانه‌يل رژيمه‌و ئه‌و هه‌مگه ناڕه‌حه‌تيه ك وه‌سه‌ريان هات هيمان له‌خوه‌شه‌ويسی كورده‌يل فه‌يلی كه‌مه‌و نه‌كرد ئه‌را ولله‌ت و وڵاته‌گه‌يان ك خاك باوگ و باپيره‌يليانه ، ئايا وه‌رپرسيگ حكوومی هه‌س نه‌زانيگ له‌و كاره‌سات كورده‌يل فه‌يليه‌و نه‌زانيگ ئه‌را چه هيمان ئی جه‌م زوڵم له‌ليكرياگه‌و هه‌قی خورياگه ؟ ئايا هه‌ق له‌باندان نه‌يرن ئه‌ی برايه‌يل له‌حكوومه‌ت و په‌رله‌مان ك لايگ له خووه‌شگ و برايه‌يلدان له‌كورده‌يل فه‌يلی بكه‌ينه‌وه‌و بنبڕ ئه‌و به‌دبه‌ختی و مه‌ينه‌تيه بكه‌ين و گشت ئه‌و ماڵ وموڵكه‌يليانه بارينه‌وه تا مه‌ويس نه‌ون له‌بان خاك په‌يغه‌مبه‌ره‌يل و خاك ئيمامه‌يل له‌ی عراقه .


له چه‌ند هه‌فته‌ی ڕابردوودا كشانه‌وه‌ی هێزه‌كانی ئامریكا له سووریا بووەته جێگەی باسی سیاسه‌تمه‌داران و مێدیاكان. دۆناڵد ترەمپ هه‌ر پێش بوونی به سه‌رۆك كۆمار به‌ڵێنی دابوو كه‌وا هێزه‌كانی له سووریا و هه‌روه‌ها له عێراق بكشێنێته‌وه. یه‌كه‌م كه‌س كه له‌وانه‌یه زه‌ره‌رمه‌ند بن له ئه‌گه‌ری كشانه‌وه‌ی هێزه ئه‌مریكییه‌كان كورده‌كانن و به تایبه‌تیش كوردانی ڕۆژئاوا، چوونكه تا ئێستا كه‌س پێگه‌ی كوردی له رۆژئاوا به فه‌رمی نه‌ناسیوه و له هیچ دانووستانێكدا به‌شدار ناكرێت. ئایا ئامریكا هێزه‌كانی له سووریا ده‌كشێنێته‌وه؟ ئه‌مه پرسیارێكی زۆر گرنگه و به تایبه‌تی داهاتووی رۆژئاوای كوردستان تا راده‌یه‌كی زۆر په‌یوه‌ست ده‌بێت به‌م پرسیاره‌وه. له‌م پرسیاره‌ش گرنگتر پرسیارێكی دیكه هه‌یه و ئه‌ویش ئه‌وه‌یه كه ئه‌مریكا له هه‌ر ئه‌گه‌رێكدا " چ بكشێته‌وه یانیش نه‌خێر" پشتیوانی پڕۆژه‌ی كورده‌كان له ڕۆژئاوا ده‌كات؟ به‌داخه‌وه ڕابردووی كورده‌كان "چ له باشووری كوردستان و چ له له ڕۆژئاوا" ده‌ریخستووه كه‌وا كورد به باشی له سیاسه‌تی ده‌روه‌ی ئامریكا تێنه‌گه‌یشتوون. هه‌ر بۆیه، كورد نه‌یتوانیوه ئامانجه‌كانی بپێكێت ته‌نانه‌ت ئه‌گه‌ر به ڕاده‌یه‌كی كه‌میش بێت. رووداوەكانی دوای ریفراندۆمی سه‌ربه‌خۆیی له باشووری كوردستان و دواتر له عه‌فرین، ده‌ریده‌خات كه‌وا كورد هێشتا به باشی له سیاسه‌تی ده‌روه‌ی ئه‌مریكا تێنه‌گه‌یشتوون و پێویسته پێداچوونه‌وه‌یه‌ك به سیاسه‌ته‌كانیان بكه‌ن. چه‌ند خاڵی گرنگ هه‌ن كه‌وا كورد پێویسته به‌رده‌وام له په‌یوه‌ندییه‌كانیان له گه‌ڵ ئه‌مریكا له به‌رچاوی بگرن.\nبه پێچه‌وانه‌ی وڵاتانی ئه‌ورووپا، ئه‌مریكا قه‌د سیاسه‌تی ده‌روه‌ی خۆی له سه‌ر بنه‌مای كۆلۆنیالیسم و گرنگی جێۆپۆلتیكی دانه‌ڕشتووه. سیاسه‌تی ده‌روه‌ی ئامریكا له سه‌ر دوو بنه‌مای به‌رژه‌وه‌ندی ئابووری و ئه‌خلاقی سیاسی كه‌وا ئه‌مریكییه‌كان پێ ده‌ڵێن بنه‌ماكانی ئازادی و دیموكراسی داڕێژراوه. هۆكاره‌كه‌شی ده‌گه‌رێته‌وه بۆ شۆڕشی ئه‌مریكییه‌كان له دژی كۆلۆنیالیسمی به‌ریتانیا كه له نێوان ١٩٦٥ تا وه‌كوو ١٩٨٣ روویدا و گه‌یشتن به سه‌ركه‌وتن. بنه‌مای شۆرشی ئه‌مریكییه‌كان له سه‌ر نه‌دانی باج "یان هه‌مان به فیرۆدانی سه‌رمایه" به به‌ریتانیا و ئازاد بوون له باكووری ڕۆژهه‌ڵاتی ئه‌م وڵاته ده‌ستی پێكرد. هه‌تا ئێستاش سیاسه‌ته‌كانی ئه‌مریكا " به تایبه‌ت سیاسه‌تی ده‌ره‌وه" له سه‌ر ئه‌م دوو بنه‌مایه داڕێژراوه و له ژێر كاریگه‌ری به‌شی باكووری ڕۆژهه‌ڵاتی ئه‌مریكا ماوه‌ته‌وه. هه‌ر بۆیه له كۆی ٤٥ سه‌رۆك كۆمار، ٤٠ كه‌سیان له دایكبوو و گه‌وره‌بووی باكووری ڕۆژهه‌ڵاتی ئامریكا بوون.\nئه‌مریكییه‌كان بڕوای قوولیان به سیسته‌می سه‌رمایه‌داری هه‌یه. چونكه سه‌رمایه‌داری سیسته‌می ئازادی و ده‌وڵه‌مه‌ند بوونه بۆیان. به هۆ‌ی سیسته‌می سه‌رمایه‌دارییه‌وه بوو به زلهێزی جیهان و هه‌تا ئه‌مرۆش هیچ هێزێك "ته‌نانه‌ت ئه‌ورووپا" نه‌یتوانیوه ئه‌مریكا ڕووبه‌ڕووی كێشه بكاته‌وه. له هه‌مان كاتدابه پێچه‌وانه‌ی وڵاتانی ئه‌ورووپا پارته چه‌په‌كان له ئه‌مریكا خاوه‌ن هیچ پێگه‌یه‌ك نین و سیسته‌می سۆشیالیستی هه‌ر وه‌كوو كۆمۆنیسمی سۆڤییه‌ت كه‌وا دوژمنی دیموكراسی و ئازادییه پێناسه ده‌كه‌ن. به پێچه‌وانه‌ی وڵاتانی ئه‌ورووپا، ئه‌مریكا به‌رده‌وام به ڕاشكاوانه به‌رژه‌وه‌ندی ئابووری وڵاته‌كه‌ی و بونیادنانی دیموكراسی له ڕێگای گۆڕینی ره‌ژیمه‌كان وه‌كوو بنه‌مای سه‌ره‌كی سیاسه‌تی ده‌ره‌وه‌ی نیشان ده‌دات. ئه‌م بابه‌تانه له كابینه‌ی ترەمپ گه‌یشتوون به لووتكه و له لایه‌ك به‌رژه‌وه‌ندی ئابووری له وڵاتانی كه‌نداو دابین ده‌كه‌ن و له لایه‌كی دیكه‌شه‌وه فشار ده‌خه‌نه سه‌ر سعوودیه و وڵاتانی دیكه بۆ گۆڕانكاری و ریفۆرم.\nهه‌رچه‌نده ئه‌مریكا یارمه‌تی كوردی دا بۆ شه‌ڕ له دژی داعش و كوردیش به هه‌مان شێوه به‌ڵام، تا ئێستا ئه‌مریكا باس له ڕۆل و پێگه‌ی كورد له سووریای داهاتوو نه‌كردووه و به پێچه‌وانه‌وه، له پلانی درێژخایه‌نی ئه‌مریكا له سووریا " كه له پێنج قۆناخ پێكهاتووه" و له كۆتایی مانگی یه‌كی ئه‌مسال راگه‌یندرا و له كۆتایی مانگی سێ په‌سه‌ند كرا، نه‌ك ته‌نیا باسی كوردی تێدا نییه به‌ڵكوو باسی سیسته‌می داهاتووی سووریای وه‌كوو وڵاتێكی یه‌كپارچه و ناوه‌ندگه‌را پێناسه كردووه. رووداوه‌كانی چه‌ند هه‌فته‌ی ڕابردوو ده‌ریده‌خه‌ن كه‌وا ئامریكا خه‌ریكی جێبه‌جێكردنی ئه‌م پلانه‌یه له سووریا. ئه‌م بابه‌ته هه‌تا ئێستا له لایه‌ن سه‌ركرده‌ی كورد باسی له سه‌ر نه‌كراوه. بۆیه جێگای سه‌سووڕمانه و له‌وانه‌شه هه‌ر ئاگاداری پلانه‌كه نه‌بووبێتن. هه‌ر بۆیه ئه‌مریكا به‌رده‌وام باسی هاوكاری خۆی له گه‌ڵ كورد ته‌نیا له چوارچێوه‌ی به‌ره‌نگاربوونه‌وه‌ی داع‌ش و لاوازكردنی پێگه‌ی ئابووری ئه‌سه‌د پێناسه ده‌كات.\nهۆكارێكی گرنگ كه‌وا هه‌تا ئێستا ئه‌مریكا باسی پێگه‌ی سیاسی كورد ناكات، ده‌رده‌كه‌وێت كه په‌یوه‌سته به تایبه‌تمه‌ندی چه‌پ بوونی بزووتنه‌وه‌ی كوردی له رۆژئاوای كوردستان. جان بۆڵتن راوێژكاری ئاسایشی نه‌ته‌وی ترەمپ مانگی رابردوو رایگه‌یاند كه‌وا ''كورده‌كان له رۆژاوای كوردستان بڕوایان به سیسته‌می ئێمه نییه‌و كۆمۆنیستن و پێویسته دوای شه‌ڕی داعه‌ش پێداچوونه‌وه به پێوه‌ندییه‌كانمان بكه‌یه‌ن له گه‌ڵیاندا.'' كورده‌كان پێویسته ئاگاداری ئه‌م بابه‌ته بن. سۆسیالیست بوون له‌وانه‌یه له ڕوانگه‌ی ئه‌ورووپا شتێكی ئاسایی بێت به‌ڵام، ئه‌مریكا "به تایبه‌تی ئیداره‌ی ترەمپ" له رووی سیاسییه‌وه پشتگیری سیاسی پێشكه‌ش به وه‌ها بزووتنه‌ویه‌ك نادات.\nله لایه‌كی دیكه‌شه‌وه وڵاتانی رۆژئاوا و به تایبه‌تی ئه‌مریكا به هیچ شێوه‌ییه‌ك سیسته‌می سیاسی ئێستای كورده‌كان " چ له باشوور و چ له ڕۆژئاوا" نزیك له خۆیان نابینن و هۆكاره‌كه‌شی ئاستی نزمی دیموكراسی و ئازادی هه‌رێمه كوردییه‌كانه. هه‌رچه‌نده كورده‌كان باس له دیموكرات بوونی سیسته‌مه‌كانیان ده‌كه‌ن، به‌ڵام له ڕوانگه‌ی كاربه‌دستانی ئه‌ورووپا و ئه‌مریكا، ئه‌مه ته‌نیا قسه‌یه و هیچی تر. په‌ره‌سه‌ندنی هێزی ئیسلامی تۆندره‌و له یه‌كێك له هۆكاره‌كانی نه‌بوونی دیموكراسی له هه‌رێمه‌كه‌یه، بووه‌ته هه‌ڕه‌شه‌یه‌كی گه‌وره له سه‌ر وڵاتانی ڕۆژئاوا. په‌ره‌پێدانی به‌هاكانی دیموكراسی چه‌نده بۆ پێشكه‌وتنی كورد گرنگه، ئه‌وه‌نده‌ش له ئێستادا بۆ كورد پێگه‌ی سه‌ره‌كی ده‌بێت بۆ به‌ده‌ست خستنی پشتگیری له وڵاتانی ڕۆژئاوا. هه‌روه‌ها ئیداره‌ی ترەمپ هه‌ر له رۆژی یه‌كه‌م هه‌تا ئێستا دژه ئێران بووه. نزیك بوونی له ڕاده‌به‌ده‌ری هێزه كوردییه‌كان له ئێران و ئه‌سه‌د، رۆژ به رۆژ كورد له ئه‌مریكا "و له داهاتووشدا له وڵاتانی عه‌ره‌ب" دوور ده‌خاته‌وه. بۆیه پێویسته كورده‌كان سنوورێك بۆ په‌یوه‌ندییه‌كانیان له گه‌ڵ ئێران و ئه‌سه‌د دیاری بكه‌ن.\nلێره باسی ته‌سلیم بوونی كورده‌كانی رۆژئاوا و به ئامرازبوونیان بۆ ئه‌مریكا ناكه‌ین. به‌ڵام، رۆژئاوای كوردستان بێجگه له وڵاتانی رۆژاوا"ئه‌مریكا و تا راده‌یه‌ك فه‌ڕانسه" نه‌بێت، په‌یوه‌ندی له گه‌ڵ هیچ هێزێكی دیكه نییه. پێویسته كورده‌كان قسه‌یه‌كی "هۆشی مین" كه‌سێك كه به سیاسه‌تی ده‌ره‌وه‌ی و سه‌ربازی خۆی توانی به سه‌ر فه‌ڕا‌نسه، ئه‌مریكا و دواییش چین سه‌ربكه‌وێت به هه‌ند وه‌ربگرن، كاتێك له "هۆشی مین" ده‌پرسن بۆچی دوای ده‌ركردنی هێزه‌كانی ژاپۆن به یارمه‌تی فه‌ڕانسه داوات نه‌كرد هێزه‌كانی فه‌ڕانسه‌ش ده‌ربكه‌ون و سه‌ربه‌خۆیی ڕابگه‌ینی ده‌ڵێت: '' ئه‌گه‌ر فه‌ڕانسه ده‌ركه‌وتبایت ئه‌وا چین ده‌هات و هه‌تا هه‌تا ده‌مایه‌وه له ڤییه‌تنام. بۆیه به باشم زانی چه‌ند ساڵ پیسایه‌تی فه‌رانسه و ئه‌مریكا بخۆین باشتره هه‌تا ئه‌وه‌یكه هه‌تا هه‌تایه پیسایه‌تی چین مان خواردبا.'' بۆیه داهاتووی روژئاوا گرێدراوه به تێگه‌یشتن و چۆنیه‌تی مامه‌ڵه‌كردنی سه‌ركرده‌كانی كورده. ئه‌گه‌ر به‌م شێوه‌یه به‌رده‌وام بن ئه‌وا له‌وانه‌یه له داهاتوودا مه‌جبوور ببن شوینی دیكه هه‌ر وه‌كوو عه‌فرین به‌ده‌سته‌وه بده‌ن.


زانیاری نوێ سەبارەت بە ماوەی مانەوەی ڤایرۆسی کۆرۆنا لە شوێنە جۆراوجۆرەکان\n23/3/2020 01:03 PM\nهەر وەک ئاگادارن یەکێک لە رێگانی گواستنەوەی ڤایرۆسی کۆرۆنا، هەوا و ئەو شوێنانەیە کە بەم ڤایرۆسە ژەهراوی بوون و ئەگەر دەستت لەم شوێنانه بکەوێت و پاشان لە دەموچاوتی بدەیت، ئەگەری تووشبوون بە کۆڤید-19 زیاد ئەبێت. لەم رووەوە پرسیارێک کە ئەم رۆژانە خەڵک ئەیپرسن ئەوەیە کە ئەم ڤایرۆسە تا چ ماوەیەک لەشوێنە جیاوازەکان بە زیندوویی ئەمێنێتەوە.\nبەر لە هەر شتێک ئەبێ ئاماژە بەوە بکەین کە ئەم ڤایرۆسە بە شوردنی دەست بە ئاوی گەرم و سابوون لەناو ئەچێت و تا ئەو کاتەی دەستت نەهێنن بە دەموچاوتاندا هیچ کەێشەیەک دروست نابێت، بەم حاڵەوە توێژەرانی زانکۆی کالیفۆرنیا بەشوێن ئەم پرسیارە کەوتوون. بەپێی ئەو زانیاریانەی کە ئەم توێژەرانه خستوویانەتە روو، ئەبێ بڵێین ڤایرۆسی کۆرۆنا هەندێک "گیان سەخت"ـە و ماوەیەکی زۆر لە شوێنە جۆراوجۆرەکان و تەنانەت لەناو هەوادا ئەمێنێتەوە.\nماوەی مانەوەی کۆرۆنا لە شوێنە جۆراجۆرەکان بەکورتی بەم شێوەیەیە:\n* لە هەوادا 24 کاتژمێر\n* لە شوێنێک کە لەچەشنی مس بێت ٤ کاتژمێر\n* لەسەر کاغەز 24 کاتژمێر\n* لەسەر ئیستیل(کە تێکەڵاوی ئاسن و چەن کانزایەکی دیکەیە) 2 بۆ 3 رۆژ\n* لەسەر پلاستیک 2 بۆ 3 رۆژ\nکەوابوو بە هیچ شێوەیەک نابێ دەستتان لە هیچ کوێ بدەن. بۆ نموونە هەرگیز نازانن کە پێش ئێوە چەند کەس دەستی لەم بتڵە ئاوە داوە یان دەستی چەند کەس بەر ئەم دەستگرەی ئەم دەرگایە کەوتووە. هەر بۆیە ئەگەر بەناچار چوونە دەرەوە دەستکێش لەدەست بکەن و بەهیچ جۆرێک دەست لە دەموچاوتان مەدەن.\nئێستا کە ئەزانن ڤایرۆسی کۆرۆنا بە ماوەی چەند کاتژمێر بۆ چەند رۆژ بە زیندوویی ئەمێنێتەوە، ئەبێ زیاتر لە رابردوو گرنگی بە تەندروستیی خۆتان و دەوروبەرتان بدەن. باشترین رێگا بۆ کۆنتڕۆڵکردن و دواجار لەناوبردنی ئەم پەتا گشتگیرە ئەوەیە کە لەماڵەوە بمێنینەوە و پەیوەندییە کۆمەڵایەتییەکان کەم بکەینەوە. ئێوە لەوانەیە گەنج بن و ئەم پەتایە کاریگەر نەبێ لەسەرتان، بەڵام بیر بەساڵاچووەکانیش بکەنەوە، بۆ نموونه دایک و باوکتان.


https://1baiser.com هه‌ولێر 12 هێنده‌ى سلێمانى گه‌نده‌ڵیی تێدا كراوه |\nHome ڕاپۆرت هه‌ولێر 12 هێنده‌ى سلێمانى گه‌نده‌ڵیی تێدا كراوه\non: ئه‌یلول 05, 2019 In: ڕاپۆرت, سەرەکیNo Comments\n2018 قەبارەی گه‌نده‌ڵیی هه‌رێم 297 ملیار دینار بووه\nساڵى ڕابردوو قەبارەی گه‌نده‌ڵیی لە هه‌رێم 297 ملیار دینار بووه كه 170 كه‌یسى گه‌نده‌ڵى تۆمار كراوه، له‌و ڕێژه‌یه‌ش هه‌ولێر 12 هێنده‌ى سلێمانى گه‌نده‌ڵیی تێدا كراوه، 33 كه‌یس یه‌كلایی كراونه‌ته‌وه، 20 كەس ئازاد کراوه و 13 كه‌یسیش ئیدانه بووه، ئه‌مساڵیش له شه‌ش مانگى یه‌كه‌م 250 داوای سزای گه‌نده‌ڵى تۆمار كراوه و 17 كەیسیش یەكلایی كراونه‌ته‌وه.\nبه پێى زانیارییەکانی ده‌سته‌ی ده‌سپاكیی هه‌رێم بۆ ״ئاژانس״ له شەش مانگی یەكەمی ساڵى 2019 دا 88 داوای هەواڵدەری كەیسی گەندەڵی تۆمار كراون و كۆی گشتیی كەیسەكانی هەواڵدەری 245 كەیس بوون، 143 داوای سزای كەیسی گەندەڵی تۆمار كراون و كۆی گشتیی داوای سزایی گەیشتووەتە 250 كەیس كه 52 كەیس ڕەوانەی دادگای لێكۆڵینەوە كراون و 20 كەیسی تر ڕەوانەی دادگای تر کراوه که له پسپۆڕیی ده‌سته‌دا نه‌بووه، 17 كەیسیش یەكلایی كراونەتەوە و بڕیاری دادگای پێ دەرچووە، 105 كەیسیش لە قۆناغی لێكۆڵینەوەن.\nهەر بە پێی ئەو زانیارییانە، له ساڵی 2018دا له هه‌ولێر 147، سلێمانی 111، دهۆك 17 زانیاریی هه‌بووه، قەبارەی گه‌نده‌ڵیی خه‌مڵێنراو له هه‌ولێر 274 ملیار و 842 ملیۆن و 885 هه‌زار و 200 دینار بووه، 3 ملیار دیناریش قەبارەی گه‌ڕێندراوه‌ى ساڵانه بووه.\nله سلێمانی قەبارەی گه‌نده‌ڵی 22 ملیار و 735 ملیۆن و 401 هه‌زار و 94 دینار قەبارەی گه‌نده‌ڵیی خه‌مڵێنراو بووه، كه 17 ملیۆن و 45 هه‌زار دینار پاره‌ی ده‌ست به‌سه‌ردا گیراوه و 2 ملیار و 381 ملیۆن و 82 هه‌زار و 500 دینار قەبارەی گه‌ڕێندراوه هه‌بووه.\nله دهۆك قەبارەی گه‌نده‌ڵی 885 ملیۆن و 198 هه‌زار و 557 دینار بووه، به‌ڵام بڕی ده‌ستبه‌سه‌رداگیراو و قەبارەی گه‌ڕێندراوه نه‌بووه، كه به‌دواداچوونی نووسراو بۆ 12 كه‌یس كراوه و 35 كه‌یسیش ده‌رخستنی ڕاستییه‌كانیان بۆ كراوه.\nكۆی گشتیی كه‌یسه‌كانی گه‌نده‌ڵیش له دادگا تایبه‌تمه‌نده‌كانی (كه‌تن – تاوان) له‌سه‌ر ئاستی هه‌رێمی كوردستان بریتی بووه له 170 كه‌یس، كه 76 كه‌یس له هه‌ولێر و 54 كه‌یس له سلێمانی و 40 كه‌یس له دهۆك بوون، 33 كه‌یس یه‌كلایی كراونه‌ته‌وه و 20 كه‌یس ئازاد كراون و 13 كه‌یسیش ئیدانه بووه.\nدابان محه‌مه‌د حسێن، ئه‌ندامی په‌رله‌مانی کوردستان له لیژنه‌ی ده‌ستپاكی و کاروباری پەڕلەمان و سکاڵا بۆ ״ئاژانس״ وتی: ״یه‌ك پڕۆژه نییه وه‌به‌رهێنه‌كان تیایدا به ملیۆنان دۆلار سودمه‌ند نه‌بووبن، ته‌نها له پێوه‌رى ئاوى ماڵان به پێچه‌وانه‌ى گرێبه‌سته‌كانه‌وه 20 ملیۆن دۆلار گه‌نده‌ڵى كراوه، بۆ ئه‌مه‌ش له په‌رله‌مانه‌وه داوامان له وه‌زاره‌تى شاره‌وانى كردووه به‌دواداچوون بكات و پڕۆسه‌كه ڕابگرن، پاشان له ڕێگه‌ى دادگاوه له‌گه‌ڵ كۆمپانیاكان لێپرسینه‌وه ده‌كه‌ین.״\nئاماره‌كانی بڕیاری دادوه‌ری ده‌ستگیركردن و ئاماده‌كردن له فه‌رمانگه‌ی لێكۆڵینه‌وه‌كان له‌و ساڵه‌دا بریتی بووه له 194 بڕیاری دادوه‌ری كه 111 بڕیار جێبه‌جێ كراوه، هه‌روه‌ها 82 كه‌یس ئاماده بوون و 29 كه‌یسیش بڕیاری ده‌ستگیركردنى هه‌بووه، هه‌روه‌ها 86 بڕیاریش جێبه‌جێ نه‌كراوه كه 58 بڕیارى ئاماده بوون و 28 بڕیاری ده‌ستگیركردن هه‌بووه.\nسه‌رچنار ئه‌حمه‌د، ئه‌ندامى لیژنه‌ى ده‌ستپاكى له په‌رله‌مانى كوردستان، له فراكسیۆنى یه‌كگرتووى ئیسلامى بۆ ״ئاژانس״ وتی: ״داواكارى گشتى ساڵى پێشوو 700 كه‌یسى گه‌نده‌ڵیى جوڵاند نه‌مانزانى چه‌ندیان ئه‌نجامى هه‌بووه، ده‌سته‌ى ده‌ستپاكى تا ئێستا نه‌یانتوانیوه له مه‌له‌فى نه‌وتدا كار بكەن، له‌به‌ر ئه‌وه پێویسته یاساى ده‌سته‌ى ده‌ستپاكى هه‌موار بكرێته‌وه، چونكه كاره‌كانیان به‌رته‌سك كراوه.״\nدكتۆر ئه‌حمه‌د ئه‌نوه‌ر، سه‌رۆكى ده‌سته‌ى ده‌ستپاكى بۆ ״ئاژانس״ وتی: ״ژماره‌ى لێكۆڵه‌رانى ده‌سته‌كه‌مان گۆڕانكاریی به‌سه‌ردا نه‌هاتووه، ئه‌و زانیارییانه‌ى له ده‌سته‌ى ده‌ستپاكیى هه‌رێم هه‌یه ته‌نها به‌شێكى كه‌مه و زۆر زانیارى هه‌ن ناگاته لاى ئێمه، له‌سه‌ر بنه‌مای زانیاریى خۆمان نه‌بێت ناتوانین خه‌مڵاندن بۆ به‌هه‌ده‌ردانى گشتى بكه‌ین.״\nوتیشى: ״سه‌رجه‌م ئه‌و داتایانه‌ى كه یاسا ڕێگه‌مان پێ ده‌دات بڵاوى بكه‌ینه‌وه هه‌وڵمان داوه به ڕێژه‌ى له 90% زانیاریى درووست بێت، به‌ڵام له شه‌ش مانگى یه‌كه‌مى 2019 به پاره گه‌ندده‌ڵییه‌كان خه‌مڵاندنى بۆ نه‌كراوه، چونكه له كۆتایى ساڵ ڕوونكردنه‌وه‌ى ڕاپۆرتى ته‌واو له لایه‌ن ده‌سته‌كه‌مانه‌وه ڕادەگەیەندرێت.״


📷 دکتۆر شۆی شاعیر و عەبدولوەهاب تاڵەبانی رۆژنامەنووس وێنە و پێناس\n📅 کاتی تۆمارکردن May 21 2012 7:07PM\nساڵی 1979 لە هەولێر [ زۆرتر... 👁] ✖ ✖ 0 0 ✔ 70% ✍ هـ.ب. 21-5-2012 19:07:55\n📷 سامی شۆرش، سەعدوڵڵا پەرۆش، جەمال خەزنەدار، شێرکۆ بێکەس، سەڵاح شوان، عەبدولخالق سەرسام و دانیشتوەکان لە راستەوە: دکتۆر نافع ئاکرەیی، عەبدولوەهاب تاڵەبانی، جەوهەر کرمانج وێنە و پێناس\n📅 کاتی تۆمارکردن Sep 4 2015 1:53PM\n👁 ئەم بابەتە 17,833 جار بینراوە\nهەولێر، بەردەم هۆڵی گەل ساڵی 1978 [ زۆرتر... 👁] ✖ ✖ 0 0 ✔ 70% ✍ هـ.ب. 4-9-2015 13:53:38\n👁 ئەم بابەتە 13,734 جار بینراوە


◄ ئەنجام: Found 1.381, page 1 of 139 Items per page: 🗐 1 🗐 5 🗐 10 🗐 25 🗐 50 🗐 100\n👁 ئی بابەتە 6,165 جارێ وینیان\n📅 00-04-1980 ڕاکەوت و ڕووداو\n👁 ئی بابەتە 4,438 جارێ وینیان\n- جەلال تاڵەبانی، نامەیەکی بۆ خومەینی نارد، کە تێی [ زیاتەر... 👁] ✖ ✖ ✖ 0 0 ✔ 70% ✍ هـ.ب. 30-8-2010 11:20:40\n📅 00-04-1994 ڕاکەوت و ڕووداو\n👁 ئی بابەتە 5,151 جارێ وینیان\n- لەم رۆژانەدا تورکیا 5 کیلۆمەتر چووە نێو خاکی باش [ زیاتەر... 👁] ✖ ✖ ✖ 0 0 ✔ 88% ✍ هـ.ب. 30-8-2010 11:20:53\n📅 00-08-1993 ڕاکەوت و ڕووداو\n👁 ئی بابەتە 4,926 جارێ وینیان\n- گەڕانەوەی مەلا بەختیار و چەند ئەندامێکی تری ئاڵا [ زیاتەر... 👁] ✖ ✖ ✖ 0 0 ✔ 86% ✍ هـ.ب. 30-8-2010 11:20:51\n📅 00-10-1992 ڕاکەوت و ڕووداو\n👁 ئی بابەتە 4,085 جارێ وینیان\n- بەستنی کۆنگرەی ئۆپۆزسیۆنی ئێڕاقی لە سەڵاحەدین، ک [ زیاتەر... 👁] ✖ ✖ ✖ 0 0 ✔ 86% ✍ هـ.ب. 30-8-2010 11:20:49\n📅 کاتوو تۆمارکەردەی Mar 2 2013 9:57AM\n👁 ئی بابەتە 13,189 جارێ وینیان\nباشووری کوردستان - ژ ئەنجامێ شەرو پێکدادانێن دناڤ [ زیاتەر... 👁] ✖ ✖ ✖ 0 1 ✔ 68% ✍ هـ.ب. 2-3-2013 9:57:58\n👁 ئی بابەتە 3,373 جارێ وینیان\n📅 01-05-2015 ڕاکەوت و ڕووداو\n📅 کاتوو تۆمارکەردەی May 1 2015 12:16PM\n👁 ئی بابەتە 8,589 جارێ وینیان\n- هێزەکانی پێشمەرگەی کوردستان هێرشێکی رێکخراوی تیر [ زیاتەر... 👁] ✖ ✖ ✖ 0 5 ✔ 80% ✍ هـ.ب. 1-5-2015 12:16:00\n📅 01-06-2018 ڕاکەوت و ڕووداو\n📅 کاتوو تۆمارکەردەی Jun 1 2018 12:00AM\n👁 ئی بابەتە 5,710 جارێ وینیان\nرۆژهەڵاتی کوردستان - شەوی ڕابردوو، ژمارەیەک لە کۆ [ زیاتەر... 👁] ✖ ✖ 13 10 ✔ 99% ✍ هـ.ب. 1-6-2018 0:00:00\n📅 01-07-1970 ڕاکەوت و ڕووداو\n- تا 10-07، بەستنی کۆنگرەی 8ی پدک لە گوندی ناوپردا [ زیاتەر... 👁] ✖ ✖ ✖ 0 3 ✔ 99% ✍ هـ.ب. 30-8-2010 11:20:19


📅 25-11-1957 رێکەوت و رووداو (کڕۆنۆلۆژیا)\n📅 کاتی تۆمارکردن Apr 24 2018 11:04PM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 24-4-2018 23:04:28\n📕 اسلمة الكرد بحد السیف پەڕتووکخانە\n📅 کاتی تۆمارکردن Apr 26 2018 11:10AM\nدانا جلال بيروت - 2017 [ زۆرتر... 👁] 📕 ✖ 0 1 ✔ 99% ✍ هـ.ب. 26-4-2018 11:10:56\n📝 پرسەنامەی سەرەخۆشیی بۆ خانەوادە و خۆشەویستانی نەمر دانا جەلال بەڵگەنامەکان\n📅 کاتی تۆمارکردن Apr 27 2018 12:27PM\nسڵاو و ڕێز بەڕێزان، لە خەمی قووڵی کۆچی دوایی خۆشە [ زۆرتر... 👁] ✖ ✖ ✖ 0 2 ✔ 93% ✍ ن.ئـ. 27-4-2018 12:27:41\n📝 مەسعود بارزانی سەرەخۆشیی لە پڕۆفیسۆر عزەدین مستەفا ڕەسووڵ و فاروق مەلا مستەفا دەکات، بە بۆنەی کۆچی دوایی دانا جەلال موفتی خوشکەزایانەوە بەڵگەنامەکان\n📅 کاتی تۆمارکردن Apr 25 2018 10:35PM\nبەڕێزان پڕۆفیسۆر عزەدین مستەفا ڕەسووڵ کاک فاروق م [ زۆرتر... 👁] ✖ ✖ ✖ 0 0 ✔ 95% ✍ هـ.ب. 25-4-2018 22:35:59


سەرۆک کۆمار جەختدەکاتەوە لە گەڕانەوە ئاوارەکانی ئێزیدی بۆ ناوچەکانیان و دووبارە بونیادنانەوەی شەنگال\nلەو دیدارەدا باسی دۆخی ئەمنی و خزمەتگوزاری و مرۆیی لە شەنگال و ئەو کێشانەی رووبەڕووی دانیشتوانی شەنگال دەبێتەوە گفتوگۆی لەبارەوەکرا. جەختیشکرایەوە لە پێویستی گرتنەبەری رێوشوێنی پێویست بۆ هێنانەدی ئاسایش و ئارامی لە شارەکەدا.\nلەلای خۆیانەوە شاندی میوان سوپاس و پێزانیانی خۆیان ئاڕاستەی سەرۆک کۆمار کرد، بۆ بەدواداچوونی بەردەوامی لەسەر دۆسیی ئێزیدییەکان، ھاوکات بەبایەخەوە رۆڵی سەرۆک بەرھەمیان بەرزنرخاند لە پەسەندکردنی یاسای رزگاربووانی ئێزیدی و قەرەبووکردنەوەی قوربانیان و جەختکردنەوەی بەرێزیان لەسەر پێویستی جێبەجێکردنی یاساکەدا لە زووترین کاتدا.


خەبات جەزا : له‌وسه‌ره‌وه هاتونه‌ته‌وه ، به‌ڵام ئه‌مجاره بێ موچه . – WTARIKURD\nعه‌ره‌بێک وه‌ک تانه له سه‌رکرده کورده‌کان نوسیبوی ، برایمه‌ر له کتێبه‌که‌یدا پێش یه‌که‌م کۆبونه‌وه‌ی له‌گه‌ڵیانا ده‌ڵێ :– ترسێکی زۆرم هه‌بوو له پێداگرتنی سه‌ر‌کرده کورده‌کان له داواکاریه‌کی زۆر که له توانامانا نه‌بێت جێبه‌جێی بکه‌ین له‌م قۆناغه‌دا و ، بیهێنینه دی وه‌ک (( سه‌ربه‌خۆیی کوردستان )) . به‌ڵام ئه‌وان داوای (( پاره‌یان )) کرد ، بۆیه توشی شۆک بوم و زانیم چین و چۆن بیر ده‌که‌نه‌وه .\nگه‌ر ئاوا بیرکه‌نه‌وه ئه‌مڕۆش ناتوانن خاوه‌نی بۆچونێکی ڕاستبن له هاوکێشه‌ی سیاسی عیراق چاره‌سه‌رکردنی کێشه ئاڵۆزه‌کانی … وه‌ڵامیشمان بۆ عه‌ره‌به‌که دوو جه‌مسه‌ری هه‌بوو لایه‌نی نه‌ته‌وایه‌تی و لایه‌نه زانستێکه‌ی ..\nلایه‌نی یه‌که‌م  / سه‌رکرده‌کانمان له‌گه‌ڵ هه‌موو که‌موو کوڕیان له بواره جیاجیاکانا ، مافی ئه‌وه‌مان ناداتێ وه‌کو کوردێ له ئاستی به‌سوک سه‌یرکردنی دوژمنێ بۆ گه‌وره‌کانمان بێده‌نگ و بێ وه‌ڵام بین ، بۆیه بۆم نووسی و وتم سه‌رکرده‌کانمان له‌وسه‌ره‌وه هاتونه‌ته‌وه‌و ئه‌زانن که ئه‌مه‌ریکا له پاره زیاتر هیچی تریان له ده‌ست نابێته‌وه‌و گه‌ر داوای زیاتریان ببوایه ، بینه‌و به‌ره‌یان پێ ده‌کردن و پاره‌که‌شیان له‌کیس ئه‌چوو ، جا زه‌ره‌ر له نیوه بگه‌ڕێته‌وه باشتره .\nئه‌و ڕۆژه‌ش له‌وسه‌ره‌وه هاتبونه‌وه که به‌شداری حکومه‌ته‌که‌ی عبادیان کرد ، چونکی گه‌ر نه‌یان کردایه … پاره‌و چه‌ک ویارمه‌تی ئه‌مه‌ریکاو ئه‌وروپا و موچه‌و ده‌سه‌ڵاته‌کانی وه‌زیره‌کانیشیان له به‌غداد له کیس ئه‌چوو … سه‌ره‌ڕای ئه‌مانه‌ش سه‌گه ڕه‌شه‌کانی (( داعش )) تێمان به‌رئه‌بوون هه‌ر به تۆپه‌ڵ گۆشتیان لێ ئه‌کردینه‌وه‌و کاره‌ساته‌که‌ی شه‌نگاریان به‌سه‌ر باشورو ڕۆژئاوای کوردستانا ئه‌سه‌پان و که‌سیش نه‌بو لایه‌کمان لێ بکاته‌وه .\nلایه‌نه زانستێکه‌شی له دڵی خۆما ئه‌م وت به‌نهێنی !!! گه‌ر نه‌چونایه‌ته‌وه به‌غدا و ژێر ڕکێفی ئه‌مه‌ریکاوه کورسێکانیان له‌ق ئه‌بوو له‌وانه‌شبوو بڕوخێن ، به‌ڵام ئه‌مه‌م بۆ عه‌ره‌به‌که نه‌درکان هه‌تا گۆشتی پێ نه‌گرێ و دڵی قه‌ڵه‌و نه‌که‌م ….. گه‌ر به‌شداریشیان نه‌کردایه ئه‌بوایه به زۆر کوردستانێکی سه‌ربه‌خۆیان ڕاگه‌یاندایه ، چونکی هیچ هه‌لێکی تر له‌به‌ر ده‌ستا نه‌بوو سه‌ربه‌خۆییش هیچ کارێکی ئه‌وتۆی بۆ نه‌کراوه‌و ، تواناش نه‌بووه بیکه‌ن له‌به‌ر سه‌رقاڵبونی حیزبه‌کان به‌شه‌ڕی نێوان خۆیان و کڕینی ده‌نگه‌کان به هه‌موو جۆرێ له گه‌نده‌ڵی و به فیڕۆدانی سامانی نه‌ته‌وه‌یی و به ته‌ممه‌ڵکردنی میلله‌ت و نه‌مانی به‌روبومی خۆماڵی ته‌نانه‌ت تورو پیازو کاڵه‌ک و ماست و شیریشمان لای (( براده‌ره دوژمنه‌کانمانه‌وه )) بۆ هاورده‌ئه‌کرێ .\nدیسان نه‌بونی له‌شکرێکی پێشمه‌رگه‌ی یه‌کڕیز و یه‌ک بیرو باوه‌ڕ و پڕ چه‌ک و یه‌ک سه‌نگه‌ر و نه‌بونی ده‌ستورێکی مۆدێرن و سه‌روه‌ری یاسا زۆر ورده هۆکاری تر . به‌ڵام هه‌ر ئه‌وه هۆکارنییه بۆ سه‌رنه‌گرتنی سه‌ربه‌خۆیی به‌ڵکو سه‌رکرده‌کان له‌و سه‌ره‌وه هاتونه‌ته‌وه ، که کۆی میلله‌ت پشتیان ناگرێت له‌کاتی برسی بون و هه‌ژاری و ده‌ربه‌ده‌ری و شه‌ر له‌ژێر فه‌رمانیانا ، چونکە ئه‌وکاته‌ی ئه‌وان ملیاره‌کانیان له‌به‌ر ده‌ستابوو ئاوڕیان له سه‌رجه‌م میلله‌ت نه‌دایه‌وه ، خێڵی خۆیان و لایه‌نگره حیزبیه‌کانیان نه‌بێ خێریان بۆ خه‌لک وه‌ک پێویست نه‌بوو .\nلێره‌دا باسی ده‌مه بۆڵه‌که‌ی نوێنه‌ری روسیاو قه‌ته‌رم هاته یاد له ئه‌نجومه‌نی ئاسایش که نوێنه‌ری قه‌ته‌ر هه‌ندێ گله‌یی قورسی کرد له روسیا بۆپشتگرتنیان له به‌شار ئه‌سه‌د . نوێنه‌ری ڕوسیاش زۆر به‌توندی وه‌ڵامی دایه‌وه‌و وتی ئێوه‌ی بچوک بۆتان نییه به‌م شێوه ناشایسته‌یه باسی ئێمه‌ی زه‌به‌لاح بکه‌ن ، ئێمه هه‌ر ناتان خوێنینه‌وه‌و به وشه‌یه‌ک له‌ناوتان ئه‌به‌ین ئه‌م سوکایه‌تیه قبوڵ کردنه‌ش ده‌گه‌ڕێته‌وه بۆ ئه‌وه‌ی حکومه‌ته‌که‌ی قه‌ته‌ر پشتیان به گه‌له‌که‌یان قایم نییه ، که له ڕۆژێکی ڕه‌شا میلله‌ت پشتیان بگرێ بۆیه زۆر به سه‌رشۆڕی نوێنه‌ره‌که‌یان بێده‌نگ بوو ژه‌هره‌که‌ی نۆشی ئه‌وانه‌ی ئێمه‌ش هه‌روه‌ها .\nدژایه‌تی دراوسێکانیشمان زۆر ڕوون و ئاشکرایه چونکی کوردستان له‌چوارلاوه به (( براده‌ره دوژمنه‌کان )) ئابڵۆقه دراوه و ئه‌وانیش هه‌رگیز قایل نابن به ده‌وڵه‌تی کوردستان ، دوابه دوای باشور پارچه‌کانی لای ئه‌وانیش داوای سه‌ربه‌خۆیی ده‌که‌ن . بێگومان له‌وسه‌ره‌وه هاتونه‌ته‌وه به ڕێگرتن له‌م سه‌ربه‌خۆییه و دژایه‌تیکردنی . یان ده‌سه‌ڵات داران سه‌ره‌ڕای ئه‌م هۆکارانه هیچیان ئاماده‌نین موجازه‌فه به کورسی و شان و شه‌وکه‌ت سه‌ڵته‌نه‌ت و ڤیه‌لاو خزمه‌تکار و ملیاره دۆلاره‌کانه‌وه بکه‌ن له پێناو سه‌ربه‌خۆیی کوردستانا . بۆیه مۆڵه‌تی سێ مانگی تری خه‌یاڵیان دا به به‌غداد هه‌تا ئه‌وساش خوا ئه‌مێنێ و موڵکی .\nوابزانم له‌م مۆڵه‌ته‌شدا له‌وسه‌ره‌وه هاتبونه‌وه به‌ڵام ئه‌مجاره به بێ موچه …